text:
’Haracyari kare ngo ireme ry’uburezi ryifuzwa rigerweho’-Munyakazi
Umunyamabanga wa Leta muri Minisiteri y’uburezi, ushinzwe amashuri abanz n’ ayisumbuye, Munyakazi Isaac, yemeza ko hakiri kare kuba wareba uko ireme ry’uburezi rihagaze mu Rwanda, kuko hari gahunda nyinshi Leta yashyize mu burezi zitaragera ku musozo ngo abantu batangire kureba no kugira byinshi bavuga ku byavuye muri ibyo byakozwe.
Ubwo umunyamabanga wa Leta Munyakazi Isaac yaganiraga n’abanyamakuru i Rwamagana, yavuze ko hakiri kare ko abantu bavuga ko ireme ry’uburezi mu Rwanda rihagaze neza cyangwa nabi.
Yagize ati “Nta mwana uvuka ngo yuzure ingobyi, gahunda yo kwigisha mu cyongereza muzi ko itaramara imyaka myinshi, twatangiranye no kongerera ubushobozi abarimu mu mahugurwa ni yo mpamvu ubu tumaze guhugura abarimu bazafasha abandi mu kwigisha mu cyongereza basaga 1500, kugira ngo ubumenyi bugere ku barimu benshi bashoboka.
Uko duhugura abarimu benshi ni nako tugenda dukemura bya bibazo by’ubumenyi ku barimu mu mashuri na byo bigenda bikemuka.”
Munyakazi yakomeje avuga hari ibiri gukorwa ngo ireme ry’uburezi rirusheho kuzamuka, kandi ngo bategereje umusaruro uzabivamo.
Yagize ati “Turi gutegura imfashanyigisho nshya ziherekeza aya mahugurwa zizanadufasha na none kwihutisha cyane ibyagaragara ko bigenda bikemangwa kugira ngo byibuze mu mwaka wa 2018 ubwo tuzaba dutangiye kugerageza imfashanyigisho nshya ijyanye n’ubu bumenyi turi gutanga, ari bwo tuzabona icyo ibi turimo dukora bizaba bimaze gutangaho umusaruro, ni nabwo abana bari muri izi porogaramu bazaba bagiye gukora ibizamini bya Leta.”
Abaturage bo mu karere ka Kayonza bari mu muryango wa FPR Inkotanyi mu byifuzo byabo byazaranga manifeste nshya y’umuryango, nabo bagarutse ku kibazo cy’ireme ry’uburezi.
Harindintwali Joseph, yagize ati “Kugeza ubu hari ikibazo cy’ireme ry’uburezi kikagaragara cyane ku bana biga mu myaka 12 y’ibanze, iyo barangije kwiga ntiwabagereranya n’abana bize mu bigo byigenga, kandi n’aba iyo bageze ku isoko ry’umurimo usanga ubumenyi bwabo buri hasi, ni ngombwa ko hazavugururwa iyi gahunda y’uburezi kuri bose hagashyirwa imbaraga mu bumenyi abana basohokana.”
Minisiteri y’uburezi ivuga ko ubu hari ibimaze gukorwa n’ubwo inzira zikiri ndende, muri ibyo hari ibikorwa remezo nk’amashuri ari kwegerezwa abana ku buryo nta mwana ugikora urugendo rurerure ajya ku ishuri n’ibindi.
Src: Imvaho
Ibitekerezo
-
-
-
JOHN
27 December 2016 -
MWAHISEMO QUANTITE MUYISIMBUZA QUALITE.UBUJURA BUSUMBA AMASHURI YIGENGA NUBUHE BABAZA CACH NTIBATANGE CONTRE PARTIE AMASOMO AFITE IREME.LICENCE SANS GRAMMAIRE SANS CONJUGAISON, AHO GUSHAKA UBWENGE BASHATSE IMPAPURO KANDI BARAZIBONYE,QUID BAZAZIMAZIKI.POINT D’INTERROGATION, NTABUCURUZI MUBUREZI.


c: text/html

text:
PSF itangaza ibi mu gihe ubuyobozi bw’umujyi wa Kigali bwahaye amezi atatu, ba rwiyemezamirimo n’imiryango itegamiye kuri leta, bakorera mu nzu zagenewe guturwamo, yo kuba bahimutse bakajya gukorera mu nzu zagenewe gukorerwamo ubucuruzi.
Gerald Mukubu, umuvugizi wa PSF agira ati “Twese tugomba kubahiriza igishushanyombonera cy’umujyi wa Kigali. Kubera ibyo rero abakorera ubucuruzi ahagenewe guturwa basabwa kwimukira mu nzu zagenewe gucururizwamo.”
Ntiyemeranya n’abavuga ko umujyi wa Kigali waba uri kureba inyungu z’abikorera bakakaye bamaze kubaka imiturirwa muri uwo mujyi.
Agira ati “Ntawe duheza mu buvugizi mu mijyanye ba ‘business’! Dukora ubuvugizi aho bikenewe tutarinze kureba uko ubucuruzi bwe bungana.”
Akomeza avuga ko kandi kwimura abo bacuruzi bakorera mu nzu zagenewe guturwamo ari uburyo bwiza bwo kubungabunga umutekano no kubona ahantu hisanzuye ho gukorera.
Umujyi wa Kigali utangaza ko wabaruye abikorera babarirwa muri 968 bagomba kwimuka aho bakorera. Kandi ngo baranabimenyeshejwe.
Akarere ka Gasabo gafite abikorera bakorera mu nzu zagenewe guturwamo babarirwa muri 517. Nyarugenge afite abangana na 356 naho Kicukiro yo ni 95 bagomba kwimuka.
Bisabizwa Parfait, umuyobozi wungirije w’Umujyi wa Kigali, ushinzwe iterambere ry’ubukungu atangaza ko abazimuka bose bazerekwa aho bimukira hajyanye n’ubushobozi bwabo.
Agora ati “Buri mucuruzi azerekwa aho yimukira kandi ajye mu nzu y’ubucuruzi ijyanye n’ubushobozi bwe.”
Umujyi wa Kigali uzi neza ko icyatumye abikorera batandukanye bajya gukorera mu nzu zagenewe guturwamo ariko andi mau yagenewe ubucuruzi yari ahenze.
Aha niho Busabizwa ahera ahamagarira abafite amazu y’ubucuruzi kugabanya ibiciro.
Agira ati “Turi kuvugana na ba nyir’amazu y’ubucuruzi kugira ngo bagabanye ibiciro byo gukodesha kandi turizera ko tuzagera ku mwanzuro.”
Gusa ariko abikorera batandukanye bavuga ko batemeranywa n’icyo cyemezo cy’umujyi wa Kigali; nkuko umuntu utifuje ko izina rye ritangazwa, ukorera muri “restaurant” yitwa Ogopogo ikorera ku Kimihurura, abisobanura.
Agira ati “Iki cyemezo ntabwo kitunyuze. Dufite abakiliya benshi hano. Kwimura ‘business’ yacu bizatugiraho ingaruka.
Ibitekerezo ( 2 )
Byiza cyane icyo rwose ni cyifuzo cyiza kigali city yafashe nibyo nta gukorera mu mazu yo guturamo hari amazu menshi yo gukoreramo ubu. ibyo byanatumenye amazu aturwamo azamurwa igiciro cyane kubera abo bayakodesha kugirango bayakoreremo,ubu mu Rwanda cyane muri kigali hari amazu meza yo gukoreramo kuburyo nta mamvu wajya ahantu mugikari kujya kuhashaka service ya NGO akenshu ubundi nizo nyinshi usanga zirimo gukorera muri ayo mazu. abantu bakoze investment yo kubaka amazu yo gukorerwamo rero nta mpamvu babura abayakorermo kandi bahari . nibyo cyane turabishigikiye bave mu mazu aturwamo bagane ibiro byiza kandi byubatse neza bigendanye nibiro.
Nimuhere kuri olleh rwanda network mwimura mbemere

robotstxt: allowed

filter: keep


text:
Uhagarariye ubuhe bwami mu isi?
Iyo umuntu akijijwe, akakira Yesu nk’umwami n’umukiza w’ubugingo bwe, ntabwo Imana iba imuhamagariye gushyingura ubwo butumwa yakiriye.
Hari indirimbo ivuga ngo ‘’numara kumwemera nk’umukiza wawe, uhamye mu bandi ibyo yagukoreye hanyuma ngo usabe Imana ibahishurire byose, bahabwe ubwo buntu wahawe nawe.’’
Tugomba kugira umwete wo gusangira ubutumwa bwiza n’abakiri mu mwijima wa Satani. Ijambo ry’Imana rivuga ko Imana itanga Yesu yagiraga ngo umuntu wese umwizera atarimbuka, ahubwo ahabwe ubugingo buhoraho. Yohana 3:16
Bibiliya ikavuga ko umuntu wese akwiye kwambaza Umwami Imana, agakizwa, ariko ikongera ikabaza ngo mbese bamwambaza gute bataramwizera? Wenda bamwizera da! ariko ngo ntibishoboka ko bamwizera bataramwumva, bamwumva bate se ari nta wababwirije? kuko kwizera kuzanwa no kumva. Abaroma 8:14
Iyo Imana iguhamagaye iba ikugize umuvugizi wayo aho ukorera, aho utuye, aho usengera, aho ugenda, mu rugo iwawe cyangwa iwanyu kugira ngo ube ambasaderi w’ubwami bw’Imana, kuko uhagarariye Imana mu isi. Abahagarariye ubwami bwa satani barakorana umwete ngo bakwirakwize ibyabo vuba na vuba.
Icyaba kibabaje kurushaho ni igihe umuntu yaba yitwa Ambasaderi w’ijuru mu isi, kandi akamamaza ubwami bwa satani.
Wowe urimo gusoma ubu butumwa, tekereza neza niba agakiza Imana yaguhaye ugafata nk’ubuntu yakugiriye, ukaba wumva n’abandi babugirirwa.
Kuko aho nubwo turi mu isi ariko twahinduwe abana b’Imana kuva umunsi twizera Yesu. Yohana 1:12
Imana yaduhamagariye kuyihagararira mu isi. Ntabwo abayituye babasha kuyirebesha amaso, ariko haranira ko nibakureba byimenya. Ijambo ry’Imana riravuga ngo nibareba imirimo yanyu myiza bahereko bahimbaze So wo mu ijuru. 1 Petero 2:12
Ngaho rero ibaze niba ubwami uhagarariye ari ubuhe mu isi?
Ese abo mubana murugo, mukorana, muturanye, mugendana, musengana bashobora kureba imirimo yawe myiza bagaherako bahimbaza So wo mu ijuru cyangwa baramutuka?
Ese urumva Imana ikwiye kunezezwa no kwitwa So?
Mu magambo magufi uhagarariye ubuhe bwami mu isi?
Imana igushoboza gukora ibyakunaniraga ariko uzirikane ko ukenewe ngo uhagararire Imana mu isi. Yesu akubashishe!!!!!


text:
“Kuki ari ngombwa gukizwa? Wabwirwa n’iki ko ukijijwe? Iherezo ry’uwakijijwe ni irihe?” (Igice cyambere)
“Kuki ari ngombwa gukizwa? Wabwirwa n’iki ko ukijijwe? Iherezo ry’uwakijijwe ni irihe?” (Igice cyambere)
Yohana 3:17 " Kuko Imana itatumye umwana wayo kw’isi, gucira abari mw’isi ho iteka, ahubwo Imana yabikoreye kugirango abari mwisi bazakizwe nawe"
Yesu ashimwe nshuti zanjye. Nkuko maze iminsi mbisaba Imana, nifuje ko twaganira gato ijambo ry’Imana, rifiteintego "GUKIZWA". Mu nteruro irihe juru muri uyu murongo wa 17 w’igice cya gatatu cyaYohana, tubonye ko icyatumye Yesu yambara umubiri w’abantu akaza kw’isi, ari impamvu imwe gusa " KUGIRA NGO ABARI MW’ISI BAKIZWE NAWE"! Ibi bishatse kuvuga ko iyo wakijijwe, bisobanura ko wemera mission yazanye Yesu, kandi ko umurikiwe n’Imana washoboye kuyishyikira (Iyo mission). Wabaza uti mbese umuntu akizwa ate?
Tuzabirebera hamwe muri icyicyigisho. Nagirango kandi nsabe uwabona umwanya wo gusoma bibiliya year ko yasoma ikiganiro cyose Yesu yagiranye na Nikodemu (Yohana ibice bitatu, uhereye kumurongo wambere), muri iyinyigisho, tuzashobora kurebera hamwe ibibikurikira: 1 Umuntu akizwa ate? 2. Wabwirwa n’iki ko ukijijwe? 3. Uwakijijwe afitiye mumaroki umuryango cyangwa igihugu abamo? 4. Gukizwa bifite akahe kamaro mu buzima busanzwe? 5. Iherezo ry’uwakijijwe ni irihe?
Ubu tugiye kwigira hamwe ijambo ry’Imana, tuvuga ingingo ya mbere n’iyakabiri muri eshanu dushaka ko icyi cyigisho kizadufasha kumenya no gusobanukirwa neza.
1. Umuntu akizwa ate?
Igisubizo cy’ikikibazo gikubiye mu magambo Yesu yasubije Nikodemu, aho amubwira ati umuntu atabyawe ubwa kabiri ntashobora kubona cyangwa kwinjira mu bwami bw’Imana! Mu magambo make ni ukuvuga ko gukizwa ubwabyo ari ukubyarwa ubwakabiri!
Bitewe n’uko ijambo ubwami bw’Imana rifite indi nyito ivuga ngo ubugingo buhoraho, muri icyo gice cya gatatu cyaYohana, tubonako, bitewe n’uko Nikodemu atahise asobanukirwa inyigisho Yesu yamuhaga muri uriya murongo wagatatu, Yesu yakomeje kumusobanurira kugeza kumurongo wa 16 ubwo yamugereraga ku ngingo nyamukuru ati: Kuko Imana yakunze abari mw’isi cyane, byatumye itanga umwana wayo w’ikinege, kugirango umwizera wese atarimbuka, ahubwo ahabwe ubugingo buhoraho (Yohana 3:16).
Uyu murongo utwereka neza ko GUKIZWA aribyo na none byitwa KUBYARWA UBWA KABIRI aribyo na none byitwa KWIZERA YESU. Kugera aha rero tuba tukiri mu mvugo ya bibiliya, iyo bamwe bakunda kwita imvugo y’ Umwuka, ariko tuba tugera kumuntu urimo ukora uyu murimo w’Imana witwa gukizwa, ngo turebe we icyo akora, kuko nk’uko ushobora kwizera kujya I Burayi ukazarinda upfa unakibyizera ariko utarajyayo, niko n’umuntu adasobanukiwe neza ijambory’Imana, ashobora kuvuga ko yizeraYesu bishatse kuvuga ko akijijwe cyangwa yabyawe ubwa kabiri, ariko akazarinda apfa atara mwizera rwose!
Gukizwa, kwizera Yesu cyangwa se kubyarwa ubwa kabiri, gushyirwa mu bikorwa kwabyo kuri mw’ijambo rimwe gusa ari ryo “KWIHANA IBYAHA”(Ibyakozwe n’ Intumwa 2: 38-39).Pawulo nawe yabivuze neza mu baroma 10 umurongo wa 9 kugeza kuwa 10 : "Niwatuza akanwa kawe ko Kristo ari umwami, ukizera mu mutima ko Imana yamuzuye mu bapfuye uzakizwa. Kuko umutima ariwo umuntu yizeza akabarwaho gukiranuka, yakwatuza akanwa ke agakizwa."
2. Wabwirwa n’iki ko ukijijwe?
Mbibukije gato, ikiganiroYesu yagiranye na Nikodemu (Yohana3 :3) Yesu amaze kumubwira neza by’ukuri ko umuntu atavutse ubwa kabiri adashobora kubona ubwami bw’Imana cyangwa se ubugingo buhoraho, cyangwa se mu yindi mvugo izwi na benshi, kuzajya mw’ijuru ! Kubera kudasobanukirwa Nikodemu yaramubajije ati mbese umuntu yakongera kubyarwa ate kandi akuze? Ese yasubira munda y’umubyeyi we akongera akabyarwa bundi bushya! Igisubizo Yesu yamuhaye ku murongo wa 7 n’ uwamunani cyanditse gutya:
Ntutangazwe n’uko nkubwiye ko bibakwiriye kuvuka ubwa kabiri, umuyaga urahuha ukumva guhuha kwawo ariko ntumenye iyo ujya (umuyaga), uko niko n’uwabyawe n’Umwuka amera.
Mu magambo make asobanutse neza, Yesuyasobanuriye Nikodemu ko gukizwa cyangwa kubyarwa ubwa kabiri ari umurimo Imana ubwayo ikora mu mutima w’umuntu, kuko umuyaga ubwawo ntushobora kwiha itegeko ryo guhuha! Bibiliya itubwira ko kugirango umuntu akizwe cyangwa yakire Yesu mu buzimabwe abanza kumva ijambo ry’Imana, ashobora kuba ari hamwe n’abandi cyangwa se yicaye iwe yumva radiyo, asoma bibiliya cyangwa se binyuze muri ubu buryo bushya Imana yaduhaye bwa internet. Umwuka w’Imana ubwe, yigisha umuntu ijambo ry’Imana, akamuha gusobanukirwa neza. Kuko ijambo ry’Imana ari umucyo, iyo rikumurikiye, icyambere kibaho ni nk’ibindi byose biba ahantu umucyo umuritse hari hasanzwe umwijima ibyari mu mwijima byose bihita bijya ahagaragara! Ijambo ry’Imana rishorewe n’ Umwuka Wera rihita ryemeza uwo muntu uri kurisoma cyangwa kuryigishwa ko ari umunyabyaha. Mwibuke ibyabaye kuri Petero akibonana na Yesu bwa mbere (Luka 5 :8) yitegereje Yesu (ariwe Jambo nkuko byanditse muri Yohana igice cyambere) mu kwitegereza Yesu ahita yibonaho ibyaha niko kumubwira ati : Va aho ndi Mwigisha kuko jye ndi umunyabyaha.
Ijambo turi kwiga ngo mbese wabwirwa n’iki ko ukijijwe? Ryoroshye gutangira gusobanura aha kuko icyambere gitangirirwaho tumaze kukibona! Dusoma kandi muri (2 Abakorinto 7 :10) handitwe ngo : « AGAHINDA KO MU BURYO BW’UMWUKA, GATERA KWIHANA KUTICUZWA » umuntu afate umwanya yazasoma iki gice cya karindwi cyose cyamwigisha byinshi byiza!
Uwabyawe n’ Umwuka w’ Imana amera ate rero? Amaze kwimenyaho ibyaha no kubyihana asabye Imana kubabarirwa no kuhagizwa amaraso yaYesu uwo muntu ahita atangira gufatanya na kamere y’Imana! Ibyo tubisoma muri (2Petero 1 :4). Kuko Imana ikiranuka mubyo ikora byose kandi ikaba ari iyera iyo kamere y’Imana imutera kwanga ibyaha n’ibiganisha ku byaha byose (Ni nayo mpamvu bibiliya itubwira ko umuntu wakijijwe aba yahindutseicyaremwe gishya, ahandi ikatubwira ko aba yabaye umwana w’Imana !).
Aha rero niho Yesu abwira Nikodemu ko Uwabyawe n’ Umwuka w’Imana atangira gukora ibintu abantu batasobanukirwa! Nibyo bo bitako ari ibyaha bito we atangira kubyirinda no kubihungira kure. Kuba uwakijijwe bivuga gutandukana n’ibyaha ndetse no kugira imibereho ya buri munsi igaragaramo gukiranuka bikagaragarira abantu bose, baba abo mubana mu rugo, mu kazi ndetse no mu nzira zose ucamo niyo haba kure y’iwawe (1Yohana2 :6).
Wamenyeshwa rero ko ukijijwe n’uko wisanzeho ko ibyaha wakoraga mbere y’uko wumva cyangwa wigishwa ijambo ry’Imana ubu utakibikora ndetse ko ari amateka kuri wowe, bikaba bisigaye gusa ari ubuhamya waha abandi ubamenyesha ko Yesu yakugiriye neza! Ibyo ntibikomeye kuko Pawulo yanditse avuga ati :NSOBOZWA BYOSE NA KRISTO UMPA IMBARAGA (Abafilipi 4 : 13)
Yesu abahe umugisha tuzasubira mu gice cya kabiri twigira hamwe ingingo zisigaye arizo :
3.Uwakijijwe afitiye mumaro ki umuryango cyangwa igihugu abamo? 4. Gukizwa bifite akahe kamaro mu buzima busanzwe? 5. Iherezo ry’uwakijijwe ni irihe?
Mwari kumwe namwene So KAYIRANGA Marcel.


text:
Hari imirongo myinshi yo muri Bibiliya igaragaza umugambi w’Imana ku muntu. Haba mu bitabo bitandukanye ndetse n’ingero nyinshi ukurikije abo Imana yagiye ibana nabo mu ijamabo ryayo.
Hari ibintu byinshi abantu bashaka ku Mana, hari n’ibyo Imana ibashakaho ariko kandi hari n’icyo Imana yifuriza abantu. Hari umugambi ukomeye w’Imana ubera urukundo rwinshi ibakunda.
1 Timoteyo 2:4 “Ishaka ko abantu bose bakizwa bakamenya ukuri.” Uyu mugambi w’Imana ku muntu, Bibiliya iwugaragariza muri ibi byanditswe: “Ni ukuri, nta mukiranutsi mu isi, ukora neza ntacumure’ Umubwiriza 7:20. “Kuko bose bakoze ibyaha, ntibashyikira ubwiza bw’Imana.” Abaroma 3:23. Nituvuga ko nta cyaha dufite, tuba twishutse, ukuri kuba kutari muri twe.” 1Yohana 1:8. “Icyo nshaka ni kimwe ni uko wemera gukiranirwa kwawe.” Yeremiya 3:13.
“Nuko mwihane, mwemere ubutumwa bwiza.” Mariko 1:15
“Ariko nitwatura ibyaha byacu, niyo yo kwizerwa kandi ikiranukira kutubabarira ibyaha byacu, no kutwezaho gukiranirwa kose.” 1Yohana 1:9. “Ariko Imana yerekanye urukundo rwayo idukunda, ubwo Kristu yadupfiraga tukiri abanyabyaha.” Abaroma 5:8. “Kristo yapfiriye ibyaha byacu.” 1Abakorinto 15:3.
“Kristo yababarijwe ibyaha by’abantu rimwe, umukiranutsi ababarizwa abakiranirwa kugira ngo atuyobore ku Mana” 1Petero 3:18. “Iri jambo ni iryo kwizerwa, rikwiriye kwemerwa rwose, yuko Kristo Yesu yazanywe mu isi np gukiza abanyabyaha.” 1Timoteyo 1:15.
“Izere Umwami Yesu, urakira.” Ibyakozwe n’intumwa 16:31 “Icyakora abamwemeye bose bakizera izina rye, yabahaye ubushobozi bwo kuba abana b’Imana.” Yohana 1:12
“Nicyo gitumye mbabwira yuko muzapfana ibyaha byanyu, kuko nimutizera ko ndi We, muzapfana ibyaha byanyu.” Yohana 8:24.
“Ariko abanyabwoba, n’abatizera, n’abakora ibizira n’abicanyi, n’abasambanyi n’abarozi, n’abasenga ibishushanyo n’abanyabinyoma bose, umugabane wabo uzaba mu Nyanja yaka umuriro n’amazuku, niyo rupfu rwa kabiri.” Ibyahishuwe 21:8.
“Niwizera uri bubone ubwiza bw’Imana.” Yohana 11:40. “Nuko rero tuzabana n’Umwami iteka ryose.” 1Abatesalonike 4:17. “Imana izahanagura amarira yose ku maso yabo, kandi urupfu ntiruzabaho ukundi, kandi umuborogo cyangwa gutaka cyangwa kuribwa ntibizabaho ukundi:kuko ibya mbere bishize.” Ibyahishuwe 21:4
Umaze gusoma imirongo yose igaragara hejuru uhita ubona nyirizina umugambi nyamukuru w’Imana ku muntu.
Nubwo hari ibintu byinshi Imana idushakira ariko umugambi nyamukuru w’Imana ni uko abantu bayo baba abera, bakamenya ukuri bakava mu bubata bwa satani.


text:
dim.
31
juil.
2011
ISOMO RYA MBERE
Igitabo cy’Umuhanuzi Izayi (Iz 55, 1-3)
Uhoraho avuze atya: 1Yemwe abafite inyota, nimugane ku mazi, n’iyo mwaba mudafite feza nimuze mwese! Nimusabe ingano zo kurya ku buntu; nimuze kandi munywe amata na divayi nta feza, nta n’ubwishyu! 2Kuki mwatagaguza feza yanyu ku biribwa bitari byo, n’imari yanyu mukayitanga ku bidashobora kubahaza? Nimutege amatwi rero munyumve kandi murye ikiri cyiza; muronkere ibyishimo byanyu mu biribwa biryohereye. 3Nimutege amatwi, nimunsange mwumve maze muzabeho. Nzagirana namwe isezerano rizahoraho, nzabakomereze ibyiza nasezeranyije Dawudi.
ZABURI (Zab 145 (144), 8-9,15-16,17-18)
Inyik/ Nyagasani, ubumbura ikiganza cyawe,
maze twese ukaduhaza ibyiza.
Uhoraho ni umunyampuhwe n’umunyaneza,
atinda kurakara kandi akagira urugwiro.
Uhoraho agirira bose ibambe,
maze imbabazi ze zigasakara ku biremwa bye byose.
Bose ni wowe bahanga amaso bakwiringiye,
maze ukabaha icyo barya igihe kigeze.
Ubumbura ikiganza cyawe,
maze ibinyabuzima byose ukabihaza icyo byifuza.
Uhoraho ni umunyabutungane mu nzira ze zose,
akarangwa n’urukundo mu bikorwa bye byose;
Uhoraho aba hafi y’abamwiyambaza,
hafi y’abamwiyambaza babikuye ku mutima.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 8, 35.37-39)
Bavandimwe, 35ni iki cyadutandukanya n’urukundo rwa Kristu ? Ibyago se, agahinda se, ibitotezo se, inzara se, ubukene se, imitego se cyangwa inkota ? 37Nta cyo kuko muri ibyo byose dutsinda kakahava, tubikesha Uwadukunze. 38Koko rero simbishidikanya : ari urupfu, ari ubugingo, ari abamalayika, ari ibinyabubasha, ari iby’ubu, ari ibizaza, ari ibinyamaboko, 39ari iby’ejuru, ari iby’ikuzimu, ari n’ikindi kiremwa cyose, nta na kimwe kizashobora kudutandukanya n’urukundo Imana idukunda muri Kristu Yezu Umwami wacu.
IBANGONDIRIMBO RIBANZIRIZA IVANJILI (Zab 78 (77), 24)
Alleluya Alleluya.
Uhoraho yagaburiye umuryango we mu butayu,
awuha umugati wo mu ijuru.
Alleluya.
IVANJILI
+ Matayo (Mt 14, 13-21)
Muri icyo gihe, 13Yezu amaze kumva iby’urupfu rwa Yohani Batisita, ajya mu bwato agana ahantu h’ubutayu hitaruye ; rubanda rubimenye ruva mu migi, rumukurikira ku maguru. 14Amaze kwambuka abona abantu benshi abagirira impuhwe ; akiza ibimuga byabo. 15Bugorobye abigishwa be baramwegera bati «Aha hantu ntihatuwe kandi umunsi uciye ikibu ; none sezerera aba bantu bajye mu ngo kwigurira ibyo barya.» 16Ariko Yezu we arababwira ati «Bikwirirwa bajyayo; nimubahe ibyo kurya mwebwe ubwanyu.» 17Baramusubiza bati «Dufite hano imigati itanu n’amafi abiri gusa.» 18Arababwira ati «Nimubinzanire hano.» 19Amaze gutegeka ko bicaza abantu mu byatsi, afata ya migati itanu na ya mafi abiri, areba ku ijuru ashimira Imana; hanyuma amanyura ya migati ayiha abigishwa be, na bo bayiha rubanda. 20Bose bararya barahaga. Nuko barundarundira hamwe ibisigaye, byuzura inkangara cumi n’ebyiri ! 21Nyamara abariye bari ibihumbi bitanu, batabariyemo abagore n’abana.


text:
Yabitangarije mu mwiherero w’iminsi ibiri uri kubera i Kigali, w’abayobozi b’ibigo by’amashuri yisumbuye by’Abaporotestanti, watangiye kuri uyu wa kabiri tariki ya 20 Nzeli 2016. Barasuzuma ibijyanye n’uburyo batanga uburezi bifite ireme.
Agira ati “Ibibazo bikomereye abayobozi b’amashuri muri iki gihe ni uko abana bazi ibyo mwebwe mutazi, kandi nta n’ubwo uzi imirimo azakora kugira ngo umenye icyo wigisha".
"Ndabaza nti wowe wera imbuto zingana iki zituma abantu bakizwa; ese ubundi urakijijwe? Bitewe n’ikoranabuhanga abana barimo kureba filimu z’urukozasoni, bagafatira imico mibi ahantu hatandukanye; ese umutwe wuzuyemo ubusambanyi uzafata imibare ute!".
Akomeza avuga ko iterambere ry’ikoranabuhanga n’isakazamakuru ku isi ririmo gutuma abana bahinduka ibirara, bikabangamira andi masomo, ariko ngo bitizwa umurindi no kuba abayobozi b’ayo mashuri ubwabo badakijijwe.
Abayobozi b’ibigo by’mashuri bitandukanye bahamya ntako batagira kugira ngo bahe uburere abo bayobora, ariko ngo ikoranabuhanga kurigenzura biragoye nk’uko Umuyobozi w’Urwunge rw’amashuri rwa Bisika muri Gicumbi, Uwimana Charles abisobanura.
Agira ati “Jye ndakijijwe ariko kutagira uburere kwa bamwe mu bana biraterwa ahanini n’uko umuntu umwe asambana ari i Burayi, akohereza amafoto n’amashusho ashobora kurebwa n’abantu ku isi yose n’abana barimo, kubera ikoranabuhanga".
Musabimana Odette, uyobora ishuri rya REGA riri mu Karere ka Nyabihu, we avuga ko ikibazo cy’uburere bucye mu bana gituruka ahanini ku babyeyi batita ku burere bw’abana babo.
Kuri ubu ngo umuyobozi w’ishuri rishamikiye ku baporotestanti agomba kuba ari umunyetorero kugira ngo agirirwe icyizere ko akijijwe koko.


text:
Azasanganya imitima y’abana n’iya ba se ngo atarimbuza isi umuvumo!
“Uwo niwe uzasanganya imitima y’abana n’iya ba se , kugirango ntazaza nkarimbuza isi umuvumo .” Malaki 3:24 / Malaki 4:6
“He will turn the hearts of the parents to their children, and the hearts of the children to their parents; or else I will come and strike the land with total destruction."Malachi 4:6 NIV
Imana itugirire neza. Ijambo umuvumo ni ikintu kibi kandi umuntu wese yakwirinda kuko kigira ingaruka mbi, haba muri iki gihe ndetse no mu kizaza.
Reka nivugire ku guhura kw’imitima y’abana na base, cyangwa se kuguhura kw’imitima y’abana n’ababyeyi nka condition yo kugirango Imana itarimbuza isi umuvumo. Imana idusobanurire.
Hari umwigisha uherutse kutwigisha ngo ababyeyi b’iki gihe turi abasifuzi kuruta uko twaba abatoza! Umusifuzi ngo asifura amakosa mu kibuga, naho umutoza, ahora hafi y’abakinnyi abereka uko ibintu bikorwa, akosora utabikoze neza kugeza aho azabimenyera! Imana idusure
Ubushakashatsi bwakozwe bwerekana ko abantu benshi bagiye bavamo ibyihebe, ibirara, abanywarumogi , abicanyi kabuhariwe n’abandi ari abantu bagiye bavuka mu miryango nakwita mibi, itarigeze igira umwanya yaba yabigambiriye cyangwa itarabigambiriye yo kwegerana n’abana bayivukamo ngo bayihe iby’ingenzi byazabafasha gukurana ubumuntu!
Mu biganiro nagiye ngirana n’abana cyangwa amatsinda y’abana atandukanye, byaragaragaye ko hari umworera ( distance) munini hagati y’abana n’ababyeyi. Akenshi bikaba biterwa nuko akenshi ababyeyi twibwirako abana ntacyo bazi, badatekereza, ko icyo bakeneye gusa ari ibyo kurya n’imyambaro, ko iyo byabonetse ntakindi bagomba gukenera n’ibindi……..
Ni ingo nkeya nagiye numva ko ababyeyi bategura inama z’umuryango aho baganira n’abana ku bintu bireba urugo…
Igihe kimwe nagiye mu mahugurwa y’abana bari hagati y’imyaka 12-18, umwigisha ababaza ibintu byaba byarababaje mu buzima, ntangazwa no kumva umwana avuga ngo yababajwe nukuntu ababyeyi be bagurishije isambu( umurima) batamubwiye!
Muri iki kinyejana kihuta cyane, harimo kuza ibintu byinshi bitandukanya abana n’ababyeyi, buri wese akaba nyamwigendaho kandi bigatangira kuva umwana akivuka cyangwa se bakinamutwite!
Naratangaye bambwiye ko mu bihugu biteye imbere, agahinja karara mu cyumba cyako konyine ngo bakajya bagakurikiranira kuri system bakoresheje baby monitor . Nabajije umunyamahanga umwe impamvu yabyo arambwira ngo ni ukugirango bamwigishe kwirwanaho kuva akivuka! Uko umwana agenda akura bya bintu birakomeza . Mbese nta mwanya dufite pe w’abana kandi kubura kwacu nibyo nyirabayazana y’ibyaha byinshi abana bakora. Mu Kinyarwanda baca umugani ngo: “ umwana apfa mu iterura”, ngo : “ Igiti kigororwa kikiri gito”…
Igihe kimwe abana banjye bajyaga bakunda kujya gusura abavandimwe banjye bagatindayo, najya mbahamagara nti ese muzagaruka ryari mu rugo, bakansubiza ngo nimbona umwana nzabatumeho baze! Icyo gihe nkababara ariko naje gusobanukirwa icyo babaga bashatse kuvuga.
Uwo niwe uzasanganya imitima y’abana n’iya ba se , kugirango ntazaza nkarimbuza isi umuvumo
Hari umwanditsi wanditse ngo igihe umara ukora ikintu nicyo kigaragaza urukundo cyangwa agaciro ugihaye! Sinshatse kuvuga ngo abantu bareke gukora, ahubwo muri gahunda yawe shyiramo nagahunda y’abana niba waragize umugisha Imana ikabaguha.
Uziko hari nabafite umwanya ariko bataziko kuganira n’abana ukabatega amatwi ari ngombwa! Niba hari ikintu gishimisha mu buzima ni ugutega abana amatwi kandi ukabaha uburenganzira bwo kukwiyumvamo nk’umubyeyi, nk’inshuti bakakubwira ibyo batekereza kuko ninaho uhera umenya icyo ukwiriye kubakorera ngo ubafashe gutegura ejo hazaza habo heza.
Naratangaye banyigishije ko mu bintu Imana izambaza, izambaza n’uko nitaye ku bana yampaye.
Ndangije nkwifuriza kugarura umutima wawe ku rugo rwawe no ku bana bawe. Hari abakeka ko Imana izababaza amasaha batinze mu rusengero n’ahandi ariko ntibibukeko izanatubaza ukuntu tutashoboye kwita ku biremwa by’Imana yadushyize mu biganza kandi kutabikora bikaba bitumye ibyaha byiyongera ndetse bikanazanira isi umuvumo.
Imana itwigishe
Alice


text:
Umuririmbyi Tom Close atangaza ko indirimbo yise “Ferrari” yashyize hanze, ayiririmba agira inama abakundana kutagendera ku mafaranga cyangwa ubutunzi.
Tom Close ubundi witwa Muyombo Thomas, atangaza ko iyo ndirimbo yayihimbye bitewe n’uko muri iki gihe, mu bijyanye n’urukundo, abenshi bakururwa n’ibintu aho gukururwa n’umuntu.
Agira ati “Ferrari ni indirimbo y’urukundo aho umuntu aba abwira undi ko ataje yitwaje ibintu bihenze nka za Ferrari cyangwa ibindi, ko ahubwo azanye umutima w’urukundo ariwo ashyize imbere, amwiyeretse uko ari.
Nayihimbye kuko nasanze muri iki gihe abantu bakurikira ibintu byiza gusa. Ni ukubibutsa ko ibishashagirana byose atari zahabu.
Rimwe na rimwe ushobora gukurikira ibyo bintu nyamara ugaca ku muntu wagukundaga by’ukuri ntimukundane kubera ko wagiye kubishashagirana tu.”
Kanda hano wumve indirimbo Ferrari ikoze mu njyana Zouk ivanzemo RNB.
Tom Close akomeza avuga ko atahinduye injyana ahubwo yakoze mu njyana yumvaga ko abakunzi be bakeneye kuko aribo aririmbira.
Yongeyeho ko binabaye ngombwa n’izindi njyana yaziririmbamo kugira ngo arusheho guha abakunzi be indirimbo bishimira.
Ubusanzwe Ferrari ni imodoka zamamaye ku isi, zitungwa n’abakire kuko zihenze cyane,zikaba zikorerwa mu gihugu cy’Ubutaliyani.


text:
PATIENT BIZIMANA YEREKANYE ITANDUKANIRO RY’ABAHANZI BARIRIMBA KU GITI CYABO. KURIKIRA INKURU MU MAFOTO…
Kuri iki cyumweru taliki 30 Werurwe 2014, umuhanzi Patient BIZIMANA yakoze igitaramo cyo kumurika album ye. Iki gitaramo cyitabiriwe n’ingeri zose harimo n’abahanzi batandukanye na Gaby KAMANZI, Aimé UWIMANA, DUDU na FORTRAN bakomoka mu gihugu cy’u Burundi n,abandi.
BIZIMANA Patient aririmba ati "Menye Neza"
Muri iki gitaramo cyabereye muri KIGALI SERENA HOTEL, PATIENT yashyize ahagaragara umuzingo we wa kabiri yise “Impumuro yo guhembuka”
Hakurikiyeho Gaby K ahimbaza Imana
Patient aririmbana na DUDU
Ev. Pasiteri Patrick MASASU
Dudu uturuka i Burundi aririmba
Fortran uturuka i Burundi aririmba


text:
Gukorera kugihe: iyo ugiye gukererwa iminota myinshi, bimenyeshe mbere.
Nturakaranye n’abakiriya: Ushobora gutakaza akazi kubera urusaku ugirana n’abakiriya. Ni ba wumva ugiye gutakaza kwihangana, fata akanya, bara ugeze ku minota icumi itegure kandi mbere yuko ugira icyo uvuga. Ntugatera impaka n’umuyobozi wawe cyangwa abo mukorana. Nubwo baba ari bo bari mu makosa nawe uri mu kuri, guterana nabo amagambo ntacyo bimara. Ahubwo, basobanurire uko utekereza ku kibazo nuko mwakorana mu kugikemurira hamwe.
Gira imyitwarire myiza: ninde washaka gukorana n’umuntu utameze neza? Siga ibibazo byawe mu rugo. Igihe uri ku kazi, mera neza.
Ibibazo byoze: reba niba wumva akazi kawe neza. Niba utazi neza ukuntu bakora ikintu runaka, baza umukoresha wawe cyangwa uwo mukorana. Baza neza kandi ubyumve neza, hanyuma uzakomeze ubikore inshuro nyinshi.


text:
Iyo uri muri Kristo Yesu uba uri icyaremwe gishya
INTEGO: IYO URI MURI KRISTO YESU UBA URI ICYAREMWE GISHYA (IBIKURIKIRA)
2 Abakor 5.17 Umuntu wese iyo ari muri Kristo aba ari icyaremwe gishya, ibya kera biba bishize. Dore byose biba bihindutse bishya.
Abefeso 2.19-20 Nuko ntimukiri abashyitsi n’abasuhuke, ahubwo muri ubwoko bumwe n’abera ndetse muri abo mu nzu y’Imana 20. kuko mwubatswe ku rufatiro rw’intumwa n’abahanuzi, ariko Kristo Yesu ni we buye rikomeza imfuruka.
1 Abakor 13.13 Ariko none hagumyeho kwizera n’ibyiringiro n’urukundo, ibyo uko ari bitatu, ariko ikiruta ibindi ni urukundo.
Ejo twabonye amateka y’ubukristo; twasanze ko kuba umukristo, inzira ari imwe yo kwizera no kwihana ibyaha; utaranyuze iyo nzira ntazabona Imana.
Uyu munsi turareba imibereho y’umukirisito, turebe n’nkingi eshatu za ngombwa mu buzima bw’umukristo.
IMIBEREHO Y’UMUKRISTO
Nkuko umwana wavutse ava mu nda akaza mu isi; no mu bukristo niko bimeze ni ukuvuka, ni ukwimuka mu byo wakoraga bibi.
Kuba umukristo ni umuhamagaro ukura umuntu mu byaha, ukava mu ngeso wahozemo mbi ugahindukira, ukaba mu buzima bwo kwera imbuto z’imirimo myiza.
Pawulo yavuze ko tutakiri abashyitsi n’abasuhuke, ahubwo turi abo munzu y’Imana turi ubwoko bwera, kuko twubatswe ku rufatiro rw’intumwa n’abahanuzi, Kristo akaba ibuye rikomeza imfuruka.
Filipo yabwiye Natanayeli ngo uwo abahanuzi bavuze, nawe amubonye aranezerwa. Petero nawe yandika yavuze ko biboneye icyubahiro cya Yesu gikomeye kuri wa musozi wera bumva ijwi rimuhamya, bituma babwira abantu ubutumwa bwiza bwa Yesu Kristo.
➡ Hari abubaka ku mirimo bakora mu nzu y’Imana, kuba hari ibyo Imana yagukoresheje cyangwa kuba mu nzu y’ Imana ufite imirimo ukora ni byiza ariko ibyo sibyo bituma twemerwa n’ Imana, kereka tubikora ku bw’icyubahiro cy’Imana kandi dukiranuka kugirango tuzagororerwe. Bene Eli bapfuye bakiri mu butambyi ariko ntibakiranukaga.
➡ Hari abubaka ku mirimo Imana yabakoreye, ni byiza ariko imirimo Imana idukorera ntibivuga agakiza, abisiraheli bose bariye kuri manu ariko Imana ntiyabashimye.
Kora na Datani barinze bapfa bakirya manu, kubwo kugoma bagwa mu butayu. Imana ivubira imvura ababi n’abeza.
Abakristo ni abagenda nk’uko ubutumwa bwiza twigishijwe buvuga kandi bitondera ibyahanuwe nibyo biduhindura kuba ubwoko bwera, abana b’Imana.
INKINGI Z’UBUKIRISITO
Hari inkingi eshatu mu mibereho y’umukristo
1. Kwizera
Abatubanjirije bemewe kuko bari bafite Kwizera. Kwizera ni ukumenya udashidikanya ko ibyiringirwa bitazabura kubaho.
Ibyaha byinshi bizanwa no kutizera nko kubeshya, kwiba, kwirwanirira, bituma uva ku rufatiro. Niyo mpamvu uwandikiye Abaheburayo yavuze ngo utizera ntibishoboka ko anezeza Imana.
2. Ibyiringiro
Umukristo mu mibereho ye agomba kugira ibyiringiro by’ ibizaba, aribwo bugingo buhoraho Imana yabikiye abayikunda. Mu gitabo cy’ Abaheburayo haravuga ngo ibyo byiringiro tubifite nk’igitsikamutima; nibyo bidukomeza, biturinda gucogora. Udafite ibyo byiringiro ateraganwa n’imiraba n’imiyaga y’uburyo bwose ntarama mu bukristo.
3. Urukundo
Umukristo akunda Imana. Urukundo dukunda Imana rudutera gushakana Imana umwete; tukanga ibyo Imana yanga, tugakunda ibyo Imana ikunda.
Umuntu wese iyo ari muri Kristo aba ari icyaremwe gishya, ibya kera biba bishize. Dore byose biba bihindutse bishya.
Bakundwa duhinduke tuve mu ngeso mbi zonona, twubakwe ku rufatiro rwa mbere rw’ibyavuzwe n’Imana mu butumwa bwiza, dufite Kwizera, Ibyiringiro n’Urukundo.
Yesu abahe umugisha!
KALISA JEAN PIERRE


text:
Mwirinde uburiganya bwa Satani!
“Mwambare intwaro zose z’ Imana, kugira ngo mubashe guhagarara mudatsinzwe n’ uburiganya bwa Satani” (Abefeso 6:11)
Ubwo Abisirayeli bari bageze I Kanani, bari bafite itegeko ntakuka ko nta bwoko na bumwe bwo muri icyo gihugu bagombaga kugirana isezerano. Inshuro nyinshi Mose yari yaragiye abihanangiriza ko bagomba kwirinda gusezerana n’amahanga bazasanga muri icyo gihugu: “Wirinde ntuzasezerane isezerano na bene igihugu ujyamo, rye kuba nk’ umutego hagati muri mwe…Wirinde gusezerana isezerano na bene igihugu kugira ngo ubwo bazatambira ibigirwamana basambana, hatazagira ukurarika ukarya ku ntonorano ye, kandi ugashyingira abahungu bawe abakobwa babo, kugira ngo ubwo abo bakobwa bazatambira ibigirwamana byabo, batazoshya abahungu bawe kubirarikira” (Kuva 34:12-15)
Ariko ubwo Yosuwa yari amaze kubona agenda atsinda imidugudu myinshi kandi bimworoheye, yatangiye kwirara maze agwa mu mutego w’ Abagibeyoni baje bakamubeshya ko baturutse kure cyane kandi ko bifuza nabo kugarukira Imana ye kubera ibitangaza byayo bumvise. Biblia itubwira neza iby’abo bantu igira iti “ariko Abagibeyoni bumvise ibyo Yosuwa yakoze I Yeriko no kuri Ai, bahimba ubwenge baragenda bihindura intumwa…” (Yosuwa 9:3) Bibliya itubwira ko bashatse amasaho ashaje yo gutwaramo ibintu, bishakira n’ imvumba za vino zishaje ziteye ibiremo bibaririye, bagenda bambaye inkweto zishaje bateye indomo, bambara imyenda y’ ubushwambagara iteye ibiremo ndetse bishakira n’ imitsima igwengeye yaguye uruhumbu. Barangije babwira Yosuwa bati “turaturuka kure, none mudusezeranye isezerano”. Igitangaje nuko Abisirayeli babanje kugira amakenga bati “none mwaba muri abaturanyi bacu?” ariko bemezwa n’amagambo n’ ibyo babonesheje batabigenzuye cyangwa ngo babaze Imana. Imvumba zishaje, imyenda y’ ubushwambagara, inkweto ziteye indomo, imitsima yaguye uruhumbu n’amagambo asheshya ngo “twazanywe ino n’ izina ry’ Uwiteka Imana yawe”…ngayo amayeri yahumye Abisirayeli amaso “maze bemezwa n’ ibyo kurya byabo batabisobanuje Uwiteka”. Nuko Yosuwa asezerana nabo isezerano ry’amahoro no kutazabica, n’abatware n’ iteraniro bararahira. (Yosuwa 9:14-15)
Ingaruka y’ iryo sezerano ntabwo yatinze kugaragara kuko iminsi itatu bakimara kugenda, Abisirayeli bahise bamenya ko ari abaturanyi babo ba hafi ndetse ko batuye hagati muri bo. Umubabaro bagize wabaye mwinshi ndetse Bibliya itubwira ngo “iteraniro ryose ryitotombera abatware” (Yosuwa 9:18) ariko ntacyo bashoboraga kubatwara kuko bari barangije kurahira. Nubwo batashoboraga kubica babagize abagaragu babo. Nuko Yosuwa arabahamagaza arababaza ati ni iki cyatumye muturyarya mukavuga yuko muri kure yacu cyane kandi duturanye? Nuko rero muravumwe, ntabwo muzabura kuba abaretwa n’abashenyi n’abavomyi b’ inzu y’ Imana yacu”(Yosuwa 9:22-23).
Uburiganya bw’Abagibeyoni ni igisushanyo cyiza cy’ uburiganya bwa Sataniku bwoko bw’ Imana. Nk’ uko bariya banyamahanga babereye Abisirayeli isoko y’ ibibazo ndetse n’akaga ni ko kenshi uburangare bwacu ku buriganya n’ imitego ya satani bitugusha mu kaga. Na kamere yacu nayo ni uko imera! Kenshi turayifata tukayikoresha uburetwa ariko amaherezo ikatuzanira akaga iyo turangaye ntitwirinde. Ibyaha bito by’ inyamibwa twanze kwica muri twe, utugeso twibwira ko ntacyo dutwaye , ibyo byose ni byo byamaze abantu b’ Imana benshi. Ibuka Samusoni n’amaso abona abagore beza b’abanyamahanga aho agiye hose. Yarangije urugendo rwe ari impumyi! Ibuka muka Loti n’amaso areba i Sodomu kandi bari barabujijwe guhindukira. Yarangije urugendo ahindutse inkingi y’ umunyu n’ iciro ry’ imigani! Ibuka Akani n’amaso ye abona imyenda myiza n’ izahabu ni ifeza. Yarangije bamuteye amabuye we n’ umuryango n’ ibyo yari atunze byose! Ibuka Dawidi yarebye Basheba muka Uriya. Inkota ntiyavuye mu rugo rwe kurinda apfa ndetse na nyuma y’aho! Biblia ituburira kenshi ngo tube maso tudatsindwa n’ uburiganya bwa Satani!
Nubwo Abagibeyoni bemeye kuba abashenyi n’abavomyi bikarema Abisirayeli umutima, ingaruka zo guturana nabo zaje kugaragara imyaka myinshi nyuma yaho ku ngoma ya Sauli n’ iya Dawidi.Mu gitabo cya Kabiri cya Samweli dusoma ko ku ngoma ya Dawidi hateye inzara y’ imyaka itatu ikurikirana maze Dawidi asobanuza Uwiteka na we aramubwira ati “bitewe na Sauli n’ inzu ye y’abicanyi kuko yishe Abagibeyoni” (2 Samueli21:1) Dawidi amaze guhamagaza Abagibeyoni, yababajije icyo bashaka maze aho kubabarira abo mu muryango wa Sawuli nk’ uko Yosuwa yari yarababariye, bahita bavuga bati “icyo dushaka kuri Sauli n’ umuryango we si ifeza cyangwa izahabu, kandi si ibyacu kugira umuntu twica muri Isirayeli”. Umwami abasabye icyifuzo cyabo baramusubiza bati “uwo mugabo waturimbuye, adushakira ubwenge bwo kudutsemba ngo tutaba mu bihugu bya Isirayeli byose, nimuduhe abagabo barindwi bo mu bahungu be, tubamanike imbere y’ Uwiteka I Gibea kwa Sawuli intore y’ Uwiteka” (2 Samweli 21:4-5)
Iyo nkuru irangira batubwira ko Dawidi yatanze abo bagabo bo mu muryango wa Sawuli “abatanga mu maboko y’ Abagibeyoni babamanika ku musozi imbere y’ Uwiteka, bapfira icyarimwe bose uko ari barindwi, bicwa mw’ isarura rigitangira, batangiye gusarura sayiri. Risipa umukobwa ya Ayiya yenda ikigunira acyisasira ku rutare, uhereye mw’ itangira ry’ isarura ukageza igihe cy’ imvura y’ umuhindo yashyaniye kuri izo ntumbi, ntiyakundira ibisiga ko bizirya ku manywa, cyangwa inyamaswa zo mw’ ishyamba ziza nijoro”(2 Samweli 21:9-10)
Iyi nkuru ibabaje itwigisha byinshi ku mumaro w’abarinzi. Iyo Yosuwa n’abandi bari kumwe batarangara ngo birengagize ibyo Imana yari yarabategetse, ntabwo bariya bantu baba baragize kariya kaga ngo uriya mubyeyi arinde yicwa n’agahinda arinze intumbi z’abantu be bishwe. Nubwo Abagibeyoni bari barababariwe uburiganya bwabo, abuzukuru babo babariye abuzukuru ba Sawuli n’ abana be. Intego yabo yari iyo guhora, bitura Sawuli ibyo yabakoreye. Nyamara ibyo sawuli yabakoreye ni byo n’ ubundi Imana yari yarategetse Yosuwa ntiyabyumvira kubera uburangare. Na Sawuli kand na we yabaye indangare kuko yarenze kw’ isezerano ryari ryararahiriwe imbere y’ Uwiteka.
“Nimuduhe abagabo barindwi bo mu bahungu be, tubamanike imbere y’ Uwiteka i Gibea kwa Sawuli intore y’ Uwiteka”. Mbega umugambi mubisha! Kumanika abagabo barindwi bo mu bahungu ba Sawuli intore y’ Imana ukabamanika I Gibea kwa Sawuli! Ese wari uzi ko na satani ari uko abigenza ku bantu bose bamwimuye, cyane cyane abamwangirije ubwami bakorera Imana? Ese wari wigera wibaza impamvu abakozi b’ Imana benshi bagira ibibazo ugasanga abana babobarabaye abasambanyi abandi bakaba abanywi n’abandi banyabyaha? Nubona Samusoni bamunogoye amaso akajya gusya ingano z’abanyabyaha ( wari wabona uko satani agirira abavugabutumwa baguye?); nubona abana b’ umukozi w’ Imana bamunaniye, ujye wibuka ibyo Abagibeyoni bakoreye bene Sawuli Satani we arahora kandi iyo abikoze nta mbabazi. Zaburi ya munani (Zab 8:3) itubwira neza ko iyo ingabo za Satani zitsinzwe ahantu, Satani ashaka undi mudayimoni ukomeye “uhora inzigo”. Umwami Yesu yarabisobanuye neza agira ati “iyo dayimoni avuye mu muntu anyura ahadafite amazi ashaka uburuhukiro akabubura. Akavuga ari reka nsubire mu nzu yanjye navuyemo. Yagerayo agasanga irimo ubusa ikubuye iteguwe. Ni ko kugenda akazana abandi badayimoni barindwi bamurusha kuba babi, bakinjira bakabamo, ibyo hanyuma by’ uwo muntu bikarusha ibyambere kuba bibi” (Matayo 12:43-45).
Wibuka Samusoni n’amaso ye gusobanukirwa ibi byagombye kudutera umwete wo kurinda abantu bacu, cyane cyane abari mu imbere mu rugamba rwo gusenya ubwami bwa satani…reka ngire icyo mvuga kuri Risipa nk’ urugero rwiza rw’umurinzi. Nubwo abana be bari bapfuye, ntabwo yemeye ko baribwa n’ ibisiga cyangwa n’ inyamaswa zisohoka n’ ijoro. Yaremeye arinda imirambo yabo kugeza igihe yahambwe. Mbega urugero rwiza! Uwampa ngo natwe tumenye kurinda abantu bacu “bapfuye bazize ibicumuro byabo”(Abefeso 2:1-4) kandi ngo niturangiza dusenge kugeza igihe amagufwa yumye azavamo imbaga nini cyane!(Ezekiyeli 37)…
Isengesho: Mwami Imana uduhe umutima utarambirwa kandi utarangara nkuwa Risipa. Uduhe guhugukira ibyo udutegeka, dusengere abantu bacu kugeza tubinjije mu bwami bwawe amen.
Pastor Antoine Rutayisire.


text:
Rwanda: Stromae na Kizito akarusho ni Mihigo ! Abahanzi b’amahanga ntibakabacire ishati ! (Faustin Twagiramungu)
[Ndlr : Natangaye cyane mbonye inkuru mu kinyamakuru cyandikirwa i Kigali kitwa « imirasire » igira iti : «Faustin Twagiramungu yaba agiye kureka politiki akajya muri Showbiz? Reba ibyo avuga ku gitaramo cya Stromae giheruka kubera i Kigali ». Byatumye nihutira kureba ibyo Twagiramungu Faustin yavuze kuri Stromae, dore ko icyo kinyamakuru cyabiduhaye kuburyo butuzuye! Maze kubona ibyo Twagiramungu yavuze nabonye yaciye inka amabere nk’uko ubutegetsi bwa Paul Kagame bubyibwira ! Nabonye yagereranyije umuhanzi Kizito Mihigo w’umunyarwanda na Stromae w’umubiligi ! Kizito yaririmbye indirimbo mu rurimi rw’ikinyarwanda izana ubwiyunge mubanyarwanda, bituma Kagame amufunga kuko adashaka ubwo bwiyunge ; naho Stromae yavuze ko Kagame ari intwari kuko yahagaritse jenoside yahitanye se umubyara (yibagiwe kuvuga ko imbarutso yiyo jenoside yakomwe na Kagame !), bituma Jeannette Kagame Nyiramongi ajya kumukomera amashyi ! Ariko se tudashyizemo amarangamutima, ari Kizito Mihigo ari na Stromae ni nde muri abo bombi ukunzwe n’abanyarwanda kandi bibonamo ? Igisubizo cyanyu kuri benshi kirahura n’ibyo Bwana Faustin Twagiramungu yavuze hasi aha, ni mubisome neza mu byumve] :
Urubyiruko mu Rwanda rwishimiye kubona mwene Pierre Rutare bita STROAMAE, akaba umubirigi wabyiyemeje afatanije na maman we, akitwa izina bwite rya Paul Van Haver. Igitaramo yatanze i Kigali ejobundi cyashimishije abasore n’inkumi bo mu Rwanda bari bagitegereje, bashaka kumva PAPAOUTAI, FORMIDABLE na ON DANSE. Abaje bose, uretse gushyugumbwa mu maguru, basa n’abashaka gucinya akadiho, barambura amaboko bayerekeza mu kirere, ibivugwa mu ndirmbo za Paul Van Haver abenshi ntibabyumvise kubera igifaransa gisa n’icyaciwe mu Rwanda.
Kumva amagambo ntibyari ngombwa no muri Amarika aho yagize akarusho ntibumva igifaransa. Ariko kandi na STROMAE ibyo ntabyitayeho. Ibye ni SHOW. Iyo irangiye aritahira. Icyari cyazanye abenshi si ukumva amagambo, ahubwo byari ukureba umuburigi w’umunyarwanda utavuga ikinyarwanda, uburyo aririmba.
AKARUSHO NI MIHIGO
Uko byagenda kose muri iki gihe ntawaririmba mu RWANDA, kabone niyo yaza avuye mu ijuru, uretse no mu Buburigi, ngo azahige KIZITO MIHIGO. Uyu mu bihe turimo ni RUDAHIGWA mu mihigo no mu mibanire y’Abanyarwanda. Yanze kugira imihigo mibisha, ngo agambanire ibitekerezo bye n’ubumuntu bwe, ahitamo kuvuga ukuri. Yitandukanya na za nkwakuzi z’abahemu, ubu zigize Inyarurembo zirirwa zivuga amahamba, yatumye bitwa MACOYINDA. Kizito Mihigo yabaye imfura yanga guhemukira rubanda n’igihugu. Nubundi imfura byitwa uwo ariwe wese wanga guhemuka, akaba ni Inyangamugayo. Bityo rero Kizito tumugira INTWALI ya rubanda. Nubu aho bamubitse, kure y’amaso si kure y’umutima, tuzamurambaho, tumwita indatwa, akaba intare y’amahoro mu Rwanda. Twamuragije Uwiteka ngo amudukomereze, amuramburireho ibiganza bye bigari, amuhe imigisha.
Natwe turamusabira, akomeze kuba umutima w’urubyiriko ni Intangarugero. Twese dukomeze kwizera ko ibihe byiza biri imbere, kugira ngo tuzabonereho umwanya wo gushimangira umurage w’amahoro “n’umubano mu bantu” turi kumwe na Kizito Mihigo. Kuzira ukuri birasanzwe na Galileo yaciwe umutwe azira kuvuga ko isi izenguruka. Yezu yazize kuvuga ko ari umwana w’Imana. Kizito yazize gushaka gusana imitima yashenguwe n’amaganya n’agahinda no gushaka kuyisizamo ikibanza cy’ubumwe n’urukundo. Ntiyazize ubusa yazize ukuri n’ubutwari, azira urukundo rw’igihugu n’Abanyarwanda, kurusha abagombye kubyigisha no kubigira umugambi w’ubuyobozi bw’igihugu. Kubizira bisa n’integuza yo kugira ngo twihane, dutegura imitima yacu, kugira ngo twakire agakiza, bityo twigobotore “Bakazarusenya”, bityo tugakizwa amahano y’ababisha bagendera ku nshinngano zo gukomeza amahano n’imigambi “ngengabwoba”.
Imana iturinde ayo mahano n’amahane, kandi igorore imitima y’abafunze Kizito Mihigo. Ubundi gufungwa nk’ibi, kera byari byo mu gikoloni. Kubera kwanga ubumwe bw’Abanyarwanda bwafatwaga nka “DANGER”. Gufunga Kizito Mihigo kandi ashaka mahoro ntabwo twabifata nk’ubutwari bwo kurengera igihugu, tubifata nk’ikimenyetso cy’ubwoba. KIZITO MIHIGO ntazira ubugome, ntibwamurangwagaho, kubera ko atariko yarezwe. Kizito yabyirutse abwirizwa gukunda JAMBO, nawe wazize ababisha yigishaga ukwizera Imana, bamuhindura ruvumwa bamubamba ku musaraba. Arapfa, arahambwa, arazuka ajya kwa se mu ijuru agira ati: “uko mubonye ngenda niko nzagaruka”. Na Kizito Mihigo IMANA izamugirira ubuntu imugarure muri rubanda.
“IGISOBANURO CY’URUPFU” NI NTA NGERE.
Kizito ubwo yaririmbaga “IGISUBIZO CY’URUPFU” nibwo yasize umurage akuye ku MANA yamwohorereje umwuka wera ngo avuge amagambo meza akubiye muri iyi ndirimbo. Urubyiruko ruzakunde KIZITO MIHIGO. Natwe abakuze turamukunda. Kumwibagirwa ntibikabe. Kuberako UWITEKA AMURINZE KANDI AZAMUDUHA NTAKABUZA. Abahanzi b’amahanga ntibakabacire ishati. Nimujye mwumva na za KARAHANYUZE mwumve RODRIGUE abwira UBARIJORO ko nta gihugu cyaruta u Rwanda mwumve na NKURUNZIZA aririmba “Umubano mu bantu”. Mujye mwumva n’izigezweho, maze mwumve indirimbo yitwa ngo: ” NDARIRIMBA” by KIGALI Z ILLEST, iririmbwa na Claude KAYIJAHO. MUKUNDE ABIWANYU, MUKUNDE IWANYU, MUKUNDE UMUJEUNE KIZITO MIHIGO. NIMUTERA UBUREZI MUBWIBANZE.
Ntimugahinde gusa nk’inkuba zesa. Mujye mumenya akatsi n’ururo. Muririmbe ibiriho, bitanga amasomo, amasomo yo kwizera ibihe bizaza, musaba ko ibihe bihinduka bigana inzira nziza yo gukorera igihugu mwikorera. Nka Babajeune bo muri “NDARIRIMBA” bagira bati: “IMANA IZATWOHEREREZE YESU W’UMWIRABURA TWE NTIDUTEZE KUMUBAMBA.” Nibyo NTITUKABAMBE, TUZABANE AKARAMATA.
Perezida wa RDI-Rwanda Rwiza
Twagiramungu Faustin
Source : rdirwandarwiza.com


text:
Reba Video
Igitsina
MBESE USHOBORA GUKORESHA AGAKINGIRIZO MU NZOZI
MBESE USHOBORA GUKORESHA AGAKINGIRIZO MU NZOZI?
par Bangambiki
Hari umugore utari uwanjye ukunze kunganiriza ku buryo mwifuza. Ajya anankorera ibikorwa byatuma mpemukira uwanjye ariko njye simwizera. Njya numva abantu bavuga ko "agira ubuntu cyane" bityo nkakeka ko yankomeretsa.
Umunsi umwe nigeze kwibona ndi kumwe nawe mu nzozi arampa ariko biranyobera pe! Byabaye "mire mire umuriro ncire ncire akaryoshye" wa mugani wa warupyisi. Narihanganye ndanga kuko nta dukingirizo twari dufite mubwira ko niba dukundana bitaba byiza duhemukiranye tukabikora nta agakingirizo namubwiye ko nshobora kuba ndwaye cyangwa na we ari uko. Bukeye byarantangaje ukuntu umuntu yarota akoresha agakingirizo, ubundi iyo umuntu ahuriye n'igitsina mu nzozi ntarazamo. Ariko naje kuvumbura icyabinteye, nubwo ahari ntabikoreye kwanga guhemukira umugore wanjye -kuko ntabyo nabonye mu nzozi, Sida yarampahamuye ku buryo n'iyo ndose mpuza igitsina ntabura kuyibuka. Kugira ngo rero umuntu yirinde Indwara z'Ibitsina mu kuri ni uko yaba ababjwe na byo cyangwa hari ka experience yabibonyemo. Njye nagize experience kandi ndakeka ko nacitse ku icumu rya SIDA nubwo wenda tuzongera tugahura kuko "ntawe uvuma iritararenga". Narasambanye wa muntu we kandi nsambana nta gakingirizo nkoresheje. Nari nasinze. Bukeye nibuka ko nakoze ibara. Kuva uwo munsi ubuzima bwanjye bwarahindutse nabayeho mu guhahamuka kugeza ubwo ngiriye kwipimisha muganga agasanga ndi muzima. Hashize imyaka 12 ibyo bibaye.
Ariko hari uwavuga ngo ndigira "umutagatifu" nyamara ni byo byambayeho!
par Bangambiki
Hari umugore utari uwanjye ukunze kunganiriza ku buryo mwifuza. Ajya anankorera ibikorwa byatuma mpemukira uwanjye ariko njye simwizera. Njya numva abantu bavuga ko "agira ubuntu cyane" bityo nkakeka ko yankomeretsa.
Umunsi umwe nigeze kwibona ndi kumwe nawe mu nzozi arampa ariko biranyobera pe! Byabaye "mire mire umuriro ncire ncire akaryoshye" wa mugani wa warupyisi. Narihanganye ndanga kuko nta dukingirizo twari dufite mubwira ko niba dukundana bitaba byiza duhemukiranye tukabikora nta agakingirizo namubwiye ko nshobora kuba ndwaye cyangwa na we ari uko. Bukeye byarantangaje ukuntu umuntu yarota akoresha agakingirizo, ubundi iyo umuntu ahuriye n'igitsina mu nzozi ntarazamo. Ariko naje kuvumbura icyabinteye, nubwo ahari ntabikoreye kwanga guhemukira umugore wanjye -kuko ntabyo nabonye mu nzozi, Sida yarampahamuye ku buryo n'iyo ndose mpuza igitsina ntabura kuyibuka. Kugira ngo rero umuntu yirinde Indwara z'Ibitsina mu kuri ni uko yaba ababjwe na byo cyangwa hari ka experience yabibonyemo. Njye nagize experience kandi ndakeka ko nacitse ku icumu rya SIDA nubwo wenda tuzongera tugahura kuko "ntawe uvuma iritararenga". Narasambanye wa muntu we kandi nsambana nta gakingirizo nkoresheje. Nari nasinze. Bukeye nibuka ko nakoze ibara. Kuva uwo munsi ubuzima bwanjye bwarahindutse nabayeho mu guhahamuka kugeza ubwo ngiriye kwipimisha muganga agasanga ndi muzima. Hashize imyaka 12 ibyo bibaye.
Ariko hari uwavuga ngo ndigira "umutagatifu" nyamara ni byo byambayeho!
at 1:31 AM
Labels: agakingirizo, guswera
Subscribe to: Post Comments (Atom)


text:
Ubusanzwe gukunda ni ibintu byizana ntawubihata gusa uko ujyenda ukunda umuntu ninako ujyenda umwizera bikaba ngombwa ko
1.wumva utuje kandi urinzwe iyo muri kumwe
Si buri bantu bakundana kuburyo wumva iyo umuri iruhande wumva utuje ahanini uba wibaza ibibazo byinshi, wibaza uko ejo muzaba mumeranye, iyo murikumwe ukumva utuje ntacyo wikanga ibi nibigaragaza ko uwo ukunda nawe agukunda ndetse bikaguha n’ikizere cy’uko muzahuza mu mibanire yanyu
2.wumva utabaho mutarikumwe
Gukunda umuntu ni kimwe no kumwiyumvamo n’ikindi iyo ugeze kur wego rwo kumva ko ntakintu na kimwe wakora mutarikumwe aha hashobora kuba hatangiye kugaragara mo urukundo ruhanitse bishatse kuvuga ko guhuza bishoboka
3. mwishima kimwe
Iyo wishimye ubona nawe bimunejeje kuburyo budasanzwe hano ntakabuza guhuza biba ari ibyavuba cyane kuko munyurwa kimwe kandi bikamunyura
4. urukundo umukunda rwarakunze
Nta narimwe umuntu yaba atakwiyumvamo ngo wowe umukunde urwarenze urugero buriya icyo umuntu aguhaye nicyo umusubiza niba rero urwo umukunda rwarakurenze aha nikigaragaza ko mushobora guhuza.


text:
Feb 25, 2016 Adolphe Mitali Andi makuru 0
Cyumba na Manyagiro ni uturere duherereye mu misozi miremire ya Gicumbi, hafi y’Umupaka w’Igihugu cy’Ubuganda. Aho muri utu turere Nyakubahwa Prezida wa Repubulika yigeze kuhasura rimwe, no mu minsi ishize yageze ahitwa Gishambashayo, naho ni muri aka karere , ariko ikigaragara nuko abaturage bari bakinyotewe gukomeza kumuganiriza.
Dore impamvu iri inyuma y’iriya nyota:
Mu kiganiro nagiranye n’abaturage bo muri kariya karere, nagize amatsiko yo kumenya impamvu yo kutamarwa inyota n’uruzinduko Prezida yahagiriye, niko kumbwira ko mu gihe Prezida yagendereraga Cyumba, abaturage batahawe umwanya uhagije wo kubaza ibibazo nkuko ahandi bigenda, kandi bivugira ko bo bari bafite byinshi. Abaturage rero ngo bari bafite ibibazo byinshi, Bimwe mubyo bavuga akaba ari amazi amaze imyaka n’imyaka atahagera, ngo umushinga wa mbere wagombaga kuzana amazi watangiye muri 1982, na n’ubu nta mazi arahagera, ni ukuvuga imyaka 34 bizezwa amazi.
Ngo imishinga yo kubagezaho amazi ihora itangira, imirimo igakorwa, hagashyirwa impombo mu butaka (ngo zimaze gusimburwa nka gatatu) , ariko bagategereza amazi, bagaheba, cyokora iyo byabaye byiza ngo hari igihe yagiye aza bakayabona nko mu cyumweru kimwe, ubundi akagenda ubutagaruka. Ikindi kibazo bari bafite ngo n’icyo kubura isoko ry’ingano bahinga aho ku bwinshi, bakabura isoko kandi i Byumba, hari uruganda rw’ingano ariko rutabagurira. Ibyo ni bimwe mu bibazo abaturage ngo bari bafite, ariko ngo bari bafite byinshi, ndetse bifuza no kugirana ikiganiro cyimbitse na Prezida.
Nyakubahwa Prezida bimaze kugaragara ko ibiganiro mugiranana n’abaturage, mugatanga umwanya w’ibibazo, mugatanga n’ibisubizo, binyura abaturage. Nubwo Ibibazo bitari bikwiye ko bigomba gutegereza uruzinduko rwanyu ngo bibonerwe, igisubizo kandi hari abandi bakabikemuye, ntibibujije ko abaturage banyurwa nuko babonye umwanya uhagije wo kubaza ibibazo byabo kuko hari bamwe mu bayobozi gito baba batifuza ko ibyo bibazo mwabimenya.
Ubu abaturage barashima ibitaro n’amashuri mwatanze, abana baruhutse urugendo rurerure bakoraga.
Ndabashimiye.
Adolphe Mitali
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Nabonye mu bintu bitera ibibazo cyane mu ngo yaba ku bagabo, cyangwa ku badamu, ari ugushaka kubaka urugo nk’abandi bantu. Ni byiza kugira urugo rw’ikitegererezo (Model), ariko hari ibintu byinshi umuntu agomba gutekerezaho mbere yo kwifuza ko mugenzi we amera nka runaka, cyangwa urugo rwe rube nk’urwa kanaka, kuko hari byinshi bibatandukanya. Dore bimwe muri byo
ihame ry’uko umuntu ari unique : nta muntu n’umwe ushobora kubona undi muntu basa ijana kw’ijana. Abahanga mu bumenyi bw’abantu (Psychologie) bagerageje gushyira abantu mu byiciro bitandukanye (Aba sanguins, aba Colériques, aba Melancoliques, n’abaflegmatiques… ), bareba uko abantu bafite ibyo bahuje babashyira hamwe, ariko bakemeza ko n’abari mu itsinda rimwe baba badahuje byose. Buri wese aba afite ibyo yihariye.
Urugero : Ushobora kuba ufite umugore/gabo udasabana cyane kubera ko ari ko ateye, abashyitsi baza ntashyuhe cyane, mwasura abandi wenda ugasanga undi mugabo/gore agira urugwiro, akazimanira abashyitsi akabaganiriza ukabona urugo rwabo nta rungu ririmo. Iyo rero udasobanukiwe ngo umenye ko umugabo/gore wawe ateye mu buryo butandukanye n’ubw’uwo wundi, ushobora kumara imyaka n’imyaka umuhatira guhinduka cyangwa waraheranywe n’agahinda uzi ko ufite umugabo udakunda abantu kandi mu by’ukuri ntabwo abanga ahubwo niko ateye.
Background cyangwa se amateka ya bene urugo n’ibyo bakuriyemo. Iki kikaba gifite imbaraga cyane mu Rwanda kubera amateka yacu. Mu by’ukuri iyi background ivuze byinshi :
Umuryango umuntu yakuriyemo : Iyo witegereje uko umuntu yubatse urugo, akenshi usanga bifitanye isano rya bugufi n’umuryango akomokamo, hari igihe aba awigana kuko yawukundaga cyangwa akaba yarakuyemo ibikomere byinshi kubera ibibazo byariyo ni uko agahora yikanga ko agiye kubaka nk’iwabo. Bigatuma mu buzima bwe bwose aba ahangayitse, afite ubwoba.
Umuco umuntu yakuriyemo : Ibi biroroshye kubisobanura mu Rwanda, ingo z’abantu bavuye muri Congo usanga zitandukanye n’iz’abavuye mu Burundi, cyangwa ahandi . Ababaye I Burayi bo bikaba bitandukanye cyane aho umugabo yajya mu gikoni agateka mu gihe ahandi babibona nk’ubuganzwe. Hari ibindi nk’amashuli, idini umuntu yarerewemo n’ibindi.
Urwego rw’ubukungu urugo rugezeho (Classe sociale), ubukire cyangwa se ubukene nabyo biri mu bintu bigira uruhare mu buryo urugo rubayeho. Ibi birazwi ko twese tutangana mu bukire. Hari ibindi twavuga nk’imiterere y’akazi umugabo/gore akora, n’ibindi.
Ibi bintu tuvuze rero, byaguha neza ishusho y’uko nta rugo rwasa n’urundi ! Kuko Icya mbere umugabo, umugore n’abana bo muri urwo rugo ntabandi basa, cyane cyane ndavuga imiterere (Caractère), niba hari n’abo basa ntibahuje background cyangwa uburere, niba ibyo byose bisa ntibahuje ubukire cyangwa ubukene.
Icyo wakora
Niba rero uri umudamu, ukaba ufite umuryango ukubera urugero, ni byiza rwose ko wabigiraho ariko ntibishoboka ko urugo rwawe ruba photocopie y’urwo rundi. Banza wibaze ibibazo bike nkibi :
Ese umugabo wanjye n’uriya bateye kimwe ? Utazatoteza umugabo wawe ushaka guhindura uko Imana yamuremye
Ese umuryango umugabo wanjye yakuriyemo iteye ite ? Iy’uriya se yo iteye ite ?
Ese uburyo babayeho aho ntibiterwa n’uko bifashije kuturusha ?
Ese njyewe n’uriya mugore twakira ibintu kimwe ?
Akazi se dukora ni kamwe ?
Gutinda wibaza kuri ibi bibazo byagufasha kumva neza ko icyiza ari ugushakisha uko mwabaho mu rugo rwanyu, mukigira ku bandi ibyiza ariko mukabijyanisha n’imiterere y’urugo rwanyu (Adaptation). Ntibiguce intege ariko nakubwira ko hari n’ibizananirana ariko kuko uzi impamvu byanze ntibikubuze umunezero wawe.
Iyo ufite umujyanama, mufataniriza hamwe kureba imiterere yawe, n’iy’umugabo wawe mukabona guha icyerekezo urugo rwanyu.
Umufaransa yaravuze ngo « Le plat du voisin est toujours le meilleur » ni’ukuvuga ko iyo urebye ibitari ibyawe ubona ari byiza, ariko witonde kuko nawe areba iwawe agasanga ariho heza !!!
Reka turekere ahangaha, n’ubwo twakoresheje ingero ziciriritse (Simple), ariko muzi neza ko kugereranya ingo itera ibibazo bikomeye ! Umugabo aganira n’undi mu kabari buri wese avuga umugore we, bombi bataha buri wese agatangira gutoteza mugenzi we ati kuki utameze gutya, cyangwa gutya ? Ikindi n’uko ibi biri no mu bikurura guca inyuma kw’abashakanye.
Icyo nkwifuriza wowe usomye iyi nyandiko, ni uko urugo rwawe rutatwikwa no kwigana iz’abandi kabone n’iyo zaba ari nziza zite. Uzigireho ariko uri menge.
Imyororokere
Kwigana urugo rw’abandi bitera amakimbirane
Nabonye mu bintu bitera ibibazo cyane mu ngo yaba ku bagabo, cyangwa ku badamu, ari ugushaka kubaka urugo nk’abandi bantu. Ni byiza kugira urugo rw’ikitegererezo (Model), ariko hari ibintu byinshi umuntu agomba gutekerezaho mbere yo kwifuza ko mugenzi we amera nka runaka, cyangwa urugo rwe rube nk’urwa kanaka, kuko hari byinshi bibatandukanya. Dore bimwe muri byo
Labels: umuryango


text:
Urwenya: Umusore w’umunebwe
Umusore w’umunebwe
Umusore w’umunebwe yigiriye inama yo gushaka akazi asaba nyina ngo aze kumubyutsa mu gitondo ngo ajye gushaka akazi ;bukeye bwaho nyina ajya kumubyutsa hari hakiri akijima nuko wa musore akaba yari afite umuvandimwe we w’umupolisi aba afashe imyenda ya polisi aba ayikubisemo ajya ku ireba mu ndorerwamo yirebye arijujuta cyane ati “oohhhh!!!mama yibeshye abyutsa mukuru wanjye arongera yisubirira ku iryamira.”
Shyiraho Igitekerezo!
Subscribe to: Post Comments (Atom)


text:
sam.
10
sept.
2011
ISOMO RYA MBERE
Ibaruwa ya mbere Mutagatifu Pawulo Intumwa yandikiye Timote (1 Tim 6, 13-16)
Nkoramutima yanjye, 13mbigutegekeye imbere y’Imana ibeshaho byose, n’imbere ya Kristu Yezu wabaye umuhamya uhebuje w’Imana imbere ya Ponsiyo Pilato: 14wite ku rnategeko, ukomeze kuba umuziranenge n’indakemwa, kugeza ku munsi w’ukwigaragaza k’Umwami wacu Yezu Kristu. 15Koko rero igihe cyagenywe nikigera, azagaragazwa n’Imana Nyir’ihirwe na Mugengabyose umwe rukumbi, Umwami w’abami n’Umutegetsi w’abategetsi, 16yo yonyine yihariye ukudapfa, igahora ituye mu rumuri rudahangarwa, ntihagire umuntu n’umwe waba yarayibonye cyangwa ngo ashobore kuzayibona bibao. Niharirwe icyubahiro n’ububasha ubuziraherezo ! Amen.
ZABURI (Zab 100 (99), 1-2, 3, 4, 5)
Inyik/ Nimusanganize Uhoraho impundu z’ibyishimo!
Nimusingize Uhoraho bantu b’isi yose,
nimumugaragire mwishimye,
nimumusanganize impundu z’ibyishimo!
Nimwemere ko Uhoraho ari we Mana,
ni we waturemye none turi abe,
turi umuryango we n’ubushyo yiragiriye.
Nimutahe amarembo ye mumushimira,
mwinjirane ibisingizo mu ngombe ze,
mumusingize, murate izina rye.
Kuko Uhoraho ari umugwaneza,
urukundo rwe ruhoraho iteka,
ubudahemuka bwe bugahoraho uko ibhe bigenda bisimburana.
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu:
hahirwa uryakira rikera imbuto nyinshi.
Alleluya.
IVANJILI
+ Luka (Lk 8, 4-15)
Muri icyo gihe, 4abantu benshi bamaze guterana baturutse mu migi yose bamusanga, Yezu ababwiza uyu mugani ati 5«Umubibyi yavuye iwe ajya kubiba imbuto ye. Igihe abiba imbuto zimwe zigwa iruhande rw’inzira; barazikandagira, n’inyoni zo mu kirere zirazirya zose. 6Izindi zigwa mu mabuye ; zimaze kumera ziruma kuko zabuze amazi. 7N’izindi zigwa mu mahwa; amahwa arakura arazipfukirana. 8Izindi zigwa mu butaka bwiza ; ziramera zera imbuto karijana. » Amaze kuvuga atyo atera hejuru ati « Ufite amatwi yo kumva niyumve !»
9Abigishwa be bamubaza icyo uwo mugani ushaka kuvuga. 10Arabasubiza ati «Mwebweno mwahawe kumenya amabanga y’Ingoma y’Imana ; naho abandi bakabwirwa mu migani ‘kugira ngo barebe boye kubona, bumve boye gusobanukirwa.’ 11Dore rero icyo uwo mugani uvuga: imbuto ibibwa ni ijambo ry’Imana. 12Abameze nk’imbuto zaguye iruhande rw’inzira ni abumva iryo jambo, hanyuma Sekibi akaza akarikura mu mutima wabo, agira , ngo batemera bagakira. 13Abameze nk’imbuto zaguye mu mabuye, ni abumva iryo jambo bakaryakirana ibyishimo, nyamara ntiribacengeremo ngo ribashingemo imizi. Ni abemera by’akanya gato; ibishuko byaza bagahita bacika intege. 14Abameze nk’imbuto zaguye mu mahwa ni abumva ijambo, ariko imihihibikano n’ubukungu n’amaraha y’isi bikabapfukirana, bikababuza kwera imbuto. 15Abameze nk’imbuto zaguye mu butaka bwiza ni abumva ijambo, bakaryakirana umutima ukeye kandi mwiza, maze bakera imbuto nziza babikesha ubudacogora bwabo.»


text:
Giving people freedom of expression leads to development
“Involving people in decision making, and solving their own problems leads to development† This was said by governor of the southern province Alphonse Munyentwari during a recent two day development More...
Rusizi: Urubyiruko rurasabwa kwigira ku banyeshuri b’i Nyange babaye intwari
Mu kiganiro cyahawe abatuye mu midugudu ya Mont Cyangugu na n’uwa Ntwali mu kagari Ka kacyangugu umurenge wa Kamembe mu karere ka Rusizi, urubyiruko rwasabwe kwigira ku banyeshuri bigaga mu ishuri ry’I More...
Ababyeyi barasabwa gutoza abana babo kuba intwari
Ababyeyi barasabwa kwita ku nshingano zabo bereka urugero rwiza abana babo, babarinda ihohoterwa iryo ariryo ryose kugira ngo abo bana bazabe intwari. Ibyo babisabwe mu birori byo kwizihiza umunsi w’intwari More...


text:
niyihangane asenge.
disi acyeneye gufashwa umuntu yamufasha ate
imana irema ukoshaka peuh ndebera babandi bifuza kugira igitsi kweri cyinini nyamara mureke dushime ibyo dufite byaribyo byose kuko iyo uyishimye irakongerera muburyo bwiza
Mana we! buriya c yakira koko? Imana irema kwinshi koko!
Uwiringiye uwiteka ntacyo amuburana gusa igihugu cyimufashe
manaweee umworohereze rwose umukize nawe abone gukora kwawe.
eeehh ngaho babagore bakunda ibi dicks binini baajyeho turebe!!lol life is unfair he should cheer abandi birirwa barira kubera kutanyaza abagore babo....
niyiheza imana ndizera yuko azakira.
Mwagiye mureka gushinyagura, buriya se murabona ari ubuzima?
Buriya ni uburwayi.
Uyu musore ateye agahinda rwose! Igihugu nikimufashe avurwe


text:
Mu gihugu cy’Ubuhinde, umuganga wahoze ari umuyoboke w’idini ya Isilamu utarigeze na rimwe yifuza kumva umuntu uvuga izina rya Yesu, yahuye nawe amwakira nk’Umwami n’Umukiza w’ubugingo,a za no guhishinga amatorero agera kuri 50.
Christian Today yatangaje iyi nkuru mu mpera z’icyumweru twaraye dushoje, yavuze ko Dr Sanjay wakuriye mu gace kiganjemo abayoboke b’idini ya Isilamu, yari amaraye igihe kirekire indwara ya Kanseri, yaranze gukira, nyuma ngo akaza kubaza Yesu niba yabasha kumukiza.
Hamwe n’ubuhamya yitangira agira ati ‘’ Nari mbabaye, ndizwa n’uburwayi bwanjye mu bitaro bya Kolkata, izina rimwe muyo numvaga ntifuza kumva ni irya Yesu, nari ndushye kandi ndwaye cyane. Rimwe nza kuvuga nti ariko, Yesu, nkwizere uzankiza?’’
Dr Sanjay avuga nyuma yo gufata iki cyemezo akizera Umwami Yesu, yagiye yoroherwa buhoro buhoro, nyuma yajya gukoresha ibizami kwa muganga bakamubwira ko nta Kanseri afite. Ati ‘’ Ni Yesu wankijije, nabonye ko ari we umpaye ubuzima.’’ Amaze kubona ko akize nibwo yafashe icyemezo cyo kubatizwa ahinduka umukristo neza.
Amakuru kandi avuga ko ahitwa West Bengal, ari naho Sanjay atuye, ari hamwe mu hantu hataragera ubutumwa bwiza ku isi, ari nabwo amaze gukizwa yafashe umwanzuro wo kubwira abahatuye biganjemo abasilamu ko bakwiye gukizwa bakakira Kristo mu buzima bwabo, ubutumwa batigeze bishimira kwakira na gato, ari nayo ntandaro yo gutotezwa kwe. Ati ‘’Umuryango wanjye wahise unjugunya, umbwira ko ntacyo twakongera kuvugana n’uwo Yesu wanjye, kugeza naho no kukazi abantu bazaga kumbangamira mu biro nakiriragamo abarwayi.’’
Akomeza avuga ko yafashe ibihe byo gusenga asaba Imana kumuba hafi, bikarangira iteye mama we umubyara impuhwe zo kumugarura mu rugo.
Dr Sanjay, wakomeje gutangaza abamutoteza kuko uko babyongeraga hamwe no kumubaza kuvuga Yesu, ngo ariko yarushagaho kugira umwete wo kubikorana umurava, uretse akazi k’ubuganga ikindi gice cy’ubuzima bwe yagihariye ivugabutumwa, aho amaze gushinga amatorero agera kuri 50, agizwe n’abahoze ari abayoboke b’idini ya Isilamu.
Igihugu cy’Ubuhinde ni kimwe mu bihugu bigifite umubare munini w’abantu bataragerwaho n’ubutumwa bwiza, kandi kikaba na none igihugu gifite ibigirwamana byinshi. Iki gihugu kandi giheruka gutangaza ko mu myaka itanu iri imbere, nta mukristo uzaba arangwa ku butaka bwacyo.
Ibintu kugeza ubu biteye inkeke abakristo bahabarizwa cyane ko n’ubusanzwe kuvuga ubutumwa bwiza bwa Yesu byari bisanzwe bitemewe, n’ubikoze agafungwa cyangwa akaba yanicwa. Inzego za Leta zigenda zirushaho kugaragaza intege nke mu gukurikirana abatoteza abakristo.
Kubwimana Innocent/Ubugingo.com


text:
Yohana 12:26 - (...) Umuntu nankorera Data azamuha icyubahiro. Nta muntu utakwifuza gukorera abakomeye ku isi. Uno munsi uwambaza ahantu nifuza gukora mu Rwanda, nahitamo ahakomeye. Ntabwo najijinganya kuko ahakomeye ndahazi, aho buri wese yifuza gukora. Impamvu nahitamo gukora ahakomeye ni uko nifuza gukorana n’abakomeye. Ndatekereza ko nawe ari uko bimeze.
Natekereje ku ijambo ryo kwitwa umukozi w’Imana nsanga rikomeye cyane. Riraruta andi mazina y’ibyubahiro abantu baharanira mu isi. Tekereza guhabwa amahirwe yo gukorera Imana, gukorana nayo...icyantangaje...tekereza kubahwa n’Imana!
Hari ibintu nize kuri iri jambo:
1) N’ubwo kuba umukozi w’Imana ari amahirwe ahabwa ubishaka wese, bake gusa nibo babihitamo; 2) Gukorera Imana n’icyemezo umuntu afata...ntabwo ari ibintu bigwirira umuntu; 3) Gukorera Imana bisaba umuntu guhindura uko yiyumva...uko yifata, bisaba kwemera kuba umuyoboke, uyoborwa, umugaragu uganduka; 4) Buri mukozi agira umurimo wihariye, inshingano n’umwanya we bwite abarizwamo. Niwo ahemberwa kd niwo agayirwa cyangwa ahanirwa! No ku bakorera Imana ni uko bimeze. 5) N’ubwo abantu batabubaha, abakozi b’Imana bubahwa n’Imana. Ibyo birabahagije; 6) Hari umunsi abakozi beza bagororerwa, abakoze nabi bakabibazwa. Tekereza neza ku buryo ukorera shobuja!
Rev. Dr Fidèle MASENGO, Foursquare Church Kimironko masengof@yahoo.fr


text:
AGACIRO TUGOMBA IZINA TWITIRIRWA” Constant MAHAME
Mu buzima busanzwe umuntu agira izina aryiswe n’ababyeyi, ariko nyuma yo kwitwa izina uko akura, imigendere n’imikorere ye bimuhesha irindi zina biturutse kumico agaragaza mu mibereho ya buri munsi. Impamvu ntayindi nuko ingeso zumuntu ariwe muntu.
Twifashishije Bibiliya turasobanura ibyo dukoresheje Ibyakozwe n’intumwa 11, 25-26 hagira hati:” Bukeye avayo (Barinaba) ajya I Tarusho gushaka Sawuli, amubonye amujyana muri Antiyokiya. Bamarayo umwaka wose baterana n’ab’itorero, bigisha abantu benshi, kandi muri Antiyokiya niho abigishwa batangiriye kwitwa Abakristo”.
Hari impamvu 3 nyamukuru abizeraga kristu batangiye bitwa abigishwa ba Yesu bikarangira basigaye bitwa Abakristo;
1. Gukunda gusenga: Mubyaranze kristu akiri mwisi kuruta ibindi harimo gusenga ubudasiba kandi atabikoreye aho bamubona ahubwo yiherereye n’Imana bigatuma ahora mubutware bwo kudakangwa mu biboneka ko bikomeye byose, abigishwa mukumenya iri banga bararikomeje bituma nabo baba mubwo butware bwo kudahungabanywa mu bikomeye byose ndetse no mu mbaraga zo guhamya kristu badakangwa n’ibiteye ubwoba uko byaba bisa kose
2. Kwigisha Ubudasiba ijambo ry’Imana: Bibiliya itwereka neza ko buri gihe nyuma yo
gusenga, Yesu yamanukaga mu midugudu n’amasengero agenda yamamaza ubwami bw’Imana bwo kwihana ibyaha n’imbabazi z’Imana, ndetse n’ubuhumuriza abihebye mu mitima.
Abigishwa bakomeje urgero rwiza rw’umwami kuko bari bazi neza ko bidahagije ko ibyiza biboneye bakanumva batabyihererana bonyine cyane ko ryari n’itegeko bahawe na kristu igihe abategetse ati”……mugende muhindure abantu bo mu mahanga yose abigishwa, mubabatiza mu izina rya Data wa twese n’umwana n’umwuka wera (Matayo 28,16-20)”.
Mukubahiriza ibyo niho haturutsemo ko uyu munsi njye nawe twizera kristu. Wowe se amagambo yawe, ingeso zawe urabona koko zivuga ijambo ry’Imana kuburyo koko wakitwa Uwa kristu cg Umukristu uzana abandi kuri kristu?
3. Imirimo myiza: Kubw’umutima wuzuye imbabazi n’urukundo byari muri kristu byatumaga aho ageze hose akiza ababaye ndetse tutibagiwe no kuzura abapfuye, ibyo kubw’impano y’Imana twahawe ndetse nibyo dutunze twagakwiye kwigana abaigishwa ba mbere ba kristu nkuko nabo bamwiganaga mukubikoresha ngo Imana ihimbarizwe muri twe kubwo guhumurizwa kwababaye, ariko se niba turi kubikora nta mutima w’Urukundo ubituyoboyemo no gukiranuka ubwo turi abande? Ese ubgo niwe turi gukorera cg nugukorera kwamamara kwizina ryacu ubgacu?
Abigishwa mu gukurikiza neza nka kristu Iyi mico 3 yaranze kristu akiri mwisi byatumye abantu babahamiriza ko ari abakristo sibo babyiyise ahubgo babyiswe nabababonaga. None ko nawewitwa umukristu ni iki gitumye udahamya nkuko bik wiriye abizera kristu, aho ntiwatakaje imbaraga mu gusenga? Ese ko wizeye ugahumurizwa n’ijambo ry’Imana wowe uhumurizabangahe mw’iryo jambo? Niba uta bahumuriza ubgo si ukugaya uwo witirirwa?
Ese imirimo yawe none ikoranywe umutima w’urukundo no gukiranuka kose? Bitabaye ibyo ko nta ngororano yaba izakuzanira kandi ko kristo witirirwa yazakwihakana imbere ya Se!
Ibi bibazo byose arijye ari nawe imitima yacu irabiduhaho ibisubizo ni akarusho dufashe umwanzuro mwiza. MURAKOZE,
Constant MAHAME


text:
Ubwo yasubizaga abatanze ibibazo n’ibitekerezo ku kiganiro “ umuryango : Isoko y’iterambere ry’igihugu", cyatanzwe na Ministri w’uburinganire n’iterambere ry’umuryango, Oda Gasinzigwa mu nama y’umushyikirano ya 12, Min. Gasinzigwa yavuze ku kibazo cyari cyabajijwe ku myumvire y’uburinganire ituma habaho amakimbirane mu miryango aho kuba umuti w’ibibazo mu muryango.
Min Gasinzigwa yagize ati : “Abanyarwanda bamaze gutera intambwe kandi ihame rivugwa ni ihame ry’umugabo n’umugore ku mahirwe angana ku bikorwa biteza imbere urugo rwabo kandi bigashyirwa mu bikorwa bishingiye ku muco”.
Mini Gasinzigwa yavuze ko mu nzira yo gushimangira ihame ry’uburinganire, buri wese abanza kwemera ko hari ibigomba guhinduka , rimwe na rimwe iyo mpinduka ntiyakirwa neza mu muryango bitewe nuko hari ibyo umwe aba afite yahungabanyaga byaba mu bijyanye n’umutungo, ijambo n’ibindi.
Mini Gasinzigwa yavuze ko hari hamwe na hamwe bishoboka ko hari abashobora kuba batarabyumvise neza bakabikoresha nabi, ariko ko ibyo ntawabishyigikira kuko uburinganire bwaje kubaka umuryango ntibwaje kuwusenya.
Mu rwego rwo kurushaho gukomeza guhindura imyumvire abantu bafite ku ihame ry’uburinganire n’iterambere Min. Gasinzigwa yavuze ko bazakomeza gufatanya n’inzego z’ibanze mu gukomeza gusobanura ihame ry’uburinganire.
Si ikibazo cy’imyumvire ku buringanire cyagaragajwe ko kibangamiye umuryango nyarwanda gusa kuko ubwo Prezida wa Republika Paul Kagame yatangizaga inama y’umushyikirano ku nshuro yayo ya 12, yagarutse ku kibazo cy’icuruzwa ry’abantu aho yasabye abariko n’abarikorerwa kuryirinda.
Ibindi bibazo bibangamiye umuryango nyarwanda byagaragajwe harimo kuba mu Rwanda hakiri abana bafite imirire mibi, umwanda, ndetse n’abagifite imyumvire yo kutitabira kuboneza urubyaro.
Usibye ibibazo hari n’ibyagaragajwe ko byagezweho kandi bikaba bifite aho bigejeje umuryango nyarwanda harimo akagoroba k’ababyeyi, aha prezida wa Republika akaba yasabye abagabo nabo kujya bitabira akagoroba k’ababyeyi, abana babaga mu bigo by’imfubyi basigaye bafite imiryango barererwamo n’ibindi


text:
Ubworozi bw’inkoko z’inyama ni ubworozi bumara igihe gito cyane bityo bukazanira uwabukoze inyungu ku buryo bwihuse nk’uko tubikesha agatabo k’ikigo k’igihugu gishinzwe guteza imbere ubworozi n’ibikomoka ku matungo “RARDA” kanditswe mu mwaka wa 2010, ubu iki kigo kikaba ari ishami rya Rwanda Agriculture Board.
Ese ni gute wakorora inkoko
Ubworozi bw’inkoko z’inyama busaba ubwitonzi
Nk’uko ku ipaji ya 4 y’aka gatabo habyerekana, inkoko z’inyama zariye neza zikabona ibyangombwa byose zikeneye, zishobora gutanga umusaruro nyuma y’iminsi mirongo itanu gusa. Ni ukuvuga mu gihe kitageze ku mezi 2. Icyo gihe inkoko imwe uyibaze iba ipima ikiro n’’inusu “1,5kg”.
Uko umworozi yafata imishwi y’izi nkoko
Kuva ku munsi umwe kugeza ku byumweru 4, imishwi y’inkoko z’inyama igomba gushyirwa ahantu hashyushye. Kugira ngo ushyushye imishwi ushobora gukoresha Imbabura cyangwa se amatara y’amashanyarazi.
Ubushyuhe bugomba kuba buringaniye atari bwinshi cyane, imishwi yegera Imbabura, mu gihe hari ubushyuhe bwinshi imishwi igahunga Imbabura. Iyo hari umuyaga imishwi yigira uruhande rumwe, naho haba hari ubushyuhe buringaniye imishwi ikaba imerewe neza yisanzuye.
Muri icyo gihe kandi imishwi itungwa n’ibiryo byabugenewe”aliment demurrage”. Mu cyumweru cya mbere imishwi 50 ijya kuri metero kare imwe 1m2. Nyuama yahoo ugenda wagura ukurikije uko inkoko zikura.Isaso y’inkoko igomba kuba ihagije,ishobora kuba igizwe n’ibarizo cyangwa se ibishishwa by’umuceri.
Uko wafata ibirwana
Inkoko z’inyama zirengeje ibyumweru bine ntiziba zigikeneye gushyushywa kandi zihabwa ibiryo byagenewe icyo kigero”aliment croissance”. Ibyo kuriramo no kunyweramo bigomba kuba bihagije haba ku mishwi cyangwa se ku nkoko nkuru. Haba hakenewe icyo kunyweramo kimwe kijyamo litiro 5 z’amazi ku nkoko 50 z’imishwi. Naho ku nkoko nkuru haba hakenewe icya litiro 10. Hakenerwa nanone icyo kuriramo gifite uburebure bwa metero imwe ku mishwi 50 naho ku nkoko zikuze hakenewe icyo kuriramo kijyamo ibiro 20 by’ibiryo.
Inkoko zigeze igihe cyo kubagwa
Ku nkoko zigeze igihe cyo kubagwa,ni ngombwa kuzibonera isoko vuba,iyo bitabaye ibyo uko umunsi urenzeho niko zirushaho kurya cyane bikaba byatera igihombo ku mworozi. Umworozi agomba gukingiza inkoko ze mu gihe azoroye kuko zishobora kurwara indwra ya Gumboro,coccidiose”umusinziro”n’ibindi. Izi nkingo zikaba zitangwa hakurikijwe ingano n’ikigero cy’inkoko.
umworozi.com
Ese ni gute wakorora inkoko z’inyama?
Shyiraho Igitekerezo!
Subscribe to: Post Comments (Atom)


text:
Minisitiri w’Ubutabera Johnstone Busingye yasabye abanyamategeko b’ibigo bya Leta kurangwa n’amahame agenga umwuga wabo abibutsa ko uwashaka gutandukira agamije kubona amafaranga menshi na yo adashobora kuyarya.
Mu cyumweru gishize ni bwo habaye inama ya buri gihembwe ihuza abanyamategeko b’ibigo byose bya Leta aho bari barimo kwisuzuma ku mikorere y’akazo kabo ka buri munsi.
Minisitiri w’Ubutabera Johstone Busingye yasabye abo banyamategeko gukora ibishoboka byose ngo bagabanye imanza ziregwamo Leta nibinaba ngombwa zishire burundu.
Yongeye kugaragaza ko hari abanyamategeko bashobora kugwa mu mutego wo kurya ruswa ahanini bitewe nuko bakeneye kubaho ubuzima burenze ubushobozi bwabo.
Yagize ati “ushatse kubaho uko wifuza bituma witwikira umushara muke, ugashaka aho ukura amabati, sima, minerivale y’abana n’ibindi.”
Minisitiri Busingye yavuze ko uzashaka kwitwikira umushara muke agashaka amafaranga menshi na we atazayarya kuko ngo mu mategeko ijisho rireba abarya ruswa rihora riri maso kandi ibihano birateganyijwe.
Yagize ati “hari igihe umuntu ashobora kukubwira ngo reka nguhe miliyoni 3 zihembwa perezida ku kwezi maze undeke, ariko aho kugira ngo mbe perezida ukwezi kumwe naba gitifu imyaka 3 kuko uriya wo muri Nyaruguru wagaruje miliyoni 43 iyo ashaka kuba perezida ukwezi kumwe ntaba ari aha nta n’ubwo aba yarayafashe.”
Kuva mu mwaka wa 2013 Leta irabara amafaranga asaga miliyoni 800 yatsindiye mu manza zitandukanye ariko akaba ataragaruzwa. Kugeza ubu imwe mu mpamvu ituma aya mafaranga atagaruka harimo n’uburangare bw’abanyamategeko ba Leta.
Abenshi mu batsindwa imanza za Leta ntibishyure bitwaza ko nta bushobozi bafite bwo kuyishyura, iki kibazo Minisiteri y’ubutabera ngo irateganya kugikemura binyuze mu guha abo bantu imirimo y’amaboko bakayikora mu mwanya wo kwishyura nkuko Theophile Mbonera, umwe mu bunganira Leta mu manza aherutse kubitangaza.


text:
Elisa aramubwira ati “Umwaka utaha nk’iki gihe uzaba ukikiye umwana w’umuhungu.” Na we aramusubiza ati “Oya databuja, muntu w’Imana we, wibeshya umuja wawe.” 2Abami 4:16
Muri izi nkuru zigaragara haruguru ni umugore wari utuye i Shunemu kandi akaba umukire. Mu gihe umukozi w’Imana Elisa yahanyuraga baje kumvikana n’umugabo we kujya bamwakira bigera naho bamuha icyuma cyo hejuru akajya acumbikamo.
Elisa amaze gukorwa ku mutima n’iyo neza bamugiriye yagize icyifuzo cyo kubahesha umugisha.
Amaze kumenya ko uyu muryango nta mwana bagira yahise abwira umugore aya magambo ati ‘’Umwaka utaha nk’iki gihe uzaba ukikiye umwana w’umuhungu’’.
Byagoye cyane uyu mugore kubyakira cyane ko n’umugabo we yari ashaje cyane. Yahise abwira Elisa abihakana ati ‘’ oya Databuja, muntu w’Imana wibeshya umuja wawe’’.
Uyu mugore yagize ikibazo gikomeye cyane cyo kutizera kuko icyamujemo mbere ni ukubanza guhakana, akagerekaho no kumvisha Elisa ko amubeshye.
Mu by’ukuri Imana iravuga kuko ntiyarema iminwa iha miliyari z’abantu batuye isi ngo ibure uwo ikoresha ivuga. Ikindi amasezerano yayo ni ukuri bipfa kuba ari yo byavuyeho gusa. Imana ni iyo kwizerwa iyo yavuze no kubikora irabikora.
Hari umuririmbyi witwa Geraldine wavuze ngo ‘’ijambo yivugiye ubwayo irikurikirana imyaka ibihumbi igashirwa ari uko irisohoje’’. Ahubwo ikibazo ni uko hari igihe abantu bayivura itabatumye kuko nabyo bibaho ariko niba ari ijambo yivuye ubwayo ishirwa ari uko risohoye kuko irakiranuka.
Uyu mugore ntiyanagerageje kwizera wenda ngo abitegereze. Umuntu ashobora kuba yifuza ko Imana imukorera ikintu runaka, guhindura ubuzima runaka, gusubizwa ku masengesho umaze igihe wingingingira Imana mu ibanga aho nta numenya ibyawe. Wowe ugerageze kuyizera ibindi ubiyiharire izabikorera kwiyubahisha.
Imana ntibeshya, ibyo ivuze irabikora keretse ubwoba tugira butunaniza kwizera amagambo yayo ariko Imana irakora. Uyu mugore byarangiye abonye umwana w’umuhungu nk’uko Elisa yari yabimubwiye.
Nawe ntiwimike ubwoba ahubwo gerageza kwizera Imana kuko irera mu byo ikora byose.


text:
Ubusanzwe iyo umuntu ashaka kwambara neza atekereza ku myenda n’inkweto gusa, ariko burya isakoshi nayo igira uruhare runini mu gutuma ugaragara ko wambaye neza.
Mu minsi isoza icyumweru haba hari ibikorwa byinshi bifasha abantu kuruhuka mu mutwe ,dore ko haba hari abamaze icyumweru bataruhuka, bikaba byiza rero iyo usokanye n’umuryango wawe umukunzi cyangwa inshuti mugafatanya kwishima, bikaba akarusho iyo wambaye neza ukwitwaza n’isakoshi nziza.
Iyi sakoshi iberanye no kuyisokana kuko iri mu rugero, si nini cyane kandi si gato ku buryo ushobora gutwaramo udukoresho twagufasha mu gihe wasohotse nka maquillage, umupira wimbeho n’umutaka dore ko ari mu gihe cy’imvura .
Usibye kuba ifite akamaro ko kukorohereza gutwara ibintu iyi sakoshi igaragara neza kandi igatuma urimba biruseho.
Isakoshi yo gusohokana
Ubusanzwe iyo umuntu ashaka kwambara neza atekereza ku myenda n’inkweto gusa, ariko burya isakoshi nayo igira uruhare runini mu gutuma ugaragara ko wambaye neza.


text:
Iyo mibiri yabonetse kuri uyu wa Kabiri tariki ya 1 Ugushyingo 2016, nyuma y’igihe kitari gito bamwe mu barokotse Jenoside bavuga ko muri iryo garaje harimo icyobo cyajugunywagamo abantu bicwagwa muri icyo gihe ariko ngo ntibyitabweho.
Abafite abavandimwe babo bajugunywe muri icyo cyobo, bavuga ko babangamiwe cyane n’uburyo bamaze imyaka irenga itanu batanga amakuru y’uko muri iryo garaje harimo imibiri y’ababo kugira ngo bayishyingure mu cyubahiro ariko ubuyobozi bw’Akarere ka Nyarugenge ntibubihe agaciro.
Misigaro Jean Claude w’imyaka 56 uvuka mu Karere Nyaruguru, mu Ntara y’Amajyepfo, yagize ati “ Nanjye harimo mukuru wanjye nakurikiraga, ariko sinari nzi ko ari aha yiciwe kuko nabimenyeye muri Gacaca ya Nyabugogo ubwo umutangabuhamwa yabivugaga akanabyandikira CNLG. Gusa mbabazwa n’uburyo bitahawe agaciro ngo natwe dushyingure imibiri y’abacu mu cyubahiro.”
Perezida wa Ibuka mu Karere ka Nyarugenge, Rutayisire Masengo, avuga ko babangamiwe na ruswa bivugwa ko ihabwa abatuye muri aka gace kugira ngo badatanga amakuru y’ibyabereye muri iri garaje mu gihe cya Jenoside.
Yagize ati “ Twebwe ikitubangamiye ni ceceka iri hano kuko twibaza uburyo dushakira amakuru ku muntu umwe cyangwa batanu mu gihe aha hari abantu bahatuye kandi bazi neza ibyahakorerwaga kuko dufite amakuru y’uko abantu bagiye bahabwa amafaranga ngo batabivuga.”
Umunyamabanga Nshingwabikorwa w’Umurenge wa Kimisagara, Ruzima Serge, avuga ko impamvu batinze gusenya iri garaje ngo bakuremo iyo mibiri, byaterwaga n’uko abatangabuhamya batatangaga amakuru yuzuye.
Yagize ati “Ubundi abatangabuhamya mbere batangaga amakuru atuzuye neza kandi na nyir’ubutaka ntiyemeraga ko harimo imibiri y’abantu ku buryo yanavugaga ko nituhasenya tukayibura aritwe tuzubaka igaraje rye, ariko noneho ubu nibo bazahiyubakira."
Kugeza ubu iki gikorwa cyo gushakisha imibiri muri iri garaje kiracyakomeje.


text:
Reba Video
Igitsina
IBYO GUSOHORA KW'ABAGORE
Nitwa Fifi-izina ryarahinduwe,mfite imyaka 19,none nifuzaga kumenya neza ibijyanye n'igituba.ese gisohora iki?Ni izihe secretions zacyo?Ese bibaho ko umukobwa ashobora gushyukwa kandi ari isugi?murakoze.
Muraho Fifi, murisanga rwose. Gusohora k'umugore gutandukanye n'ukw'abagabo. Iyo umugore asohoye biba bisa no kunyara( hari amazi asohoka aturuka muri myanya yabugenewe iri imbere mu gituba ) Umukobwa ashobora gushyukwa akiri isugi c'est normal gushyukwa biterwa no kwifuza guhuza igitsina uwo ari we wese rero ubyifuje arashyukwa nubwo yaba ari isugi.
Ku nkuru zirambuye soma izi nkuru nakuye ku IGITUBA.ORG
Soma birambuye
GUSOHORA KW'ABAGORE
GUSOHORA KW'ABAGOREIbiba ku bagabo bagiye gusohora ni byo biba ku bagore uretse ko ku bagore-imoko zishyukwa cyane zikabyimba-rugongo irashyukwa igakomera cyane ku buryo irushaho kugaragara(ikamera nk'imboro yashyutswe)-imitsi yose yo mu kiziba cy'inda iratumba-imigoma y'imbere mu gituba iratumba-igituba cyose mo imbere cyirabyimba kandi kikiyegeranya cyane-nyababyeyi iranyeganyega igahindura ho gato umwanya wayoIgituba kigenda kifunga kirekura kimwe n'ibindi bice by'umubiri ku buryo umugore yumva uburyohe bwinshi mu gitsina bushobora kumara amasegonda runaka. Ariko ku mugore icyi gihe cy'uburyohe bwinshi gishobora kumara iminota igereranyije. Iyo umugore asohoye hari amazi aza aturutse mu gituba.HARI AHANTU HABIRI HASHOBORA GUFASHA UMUGORE GUSOHORABiterwa n'umugore. Hari abagore byorohera gusohora hakoreshejwe rugongo hari n'abandi byorohera gusohora imbere mu gituba; usibye ko akenshi rugongo ariyo igira akamaro kanini. Ibyo ari byo byose abantu baratandukanye, ibi biganiro ni byo kukwereka muri rusange uko ibintu bimeze. Icyangombwa ni uko ababikora bahitamo uburyo bubabereye kandi bubashimisha.UMUGORE ASHOBORA GUSOHORA INSHURO ZIRENZE IMWE MU MUBONANO UMWEAbagore bashobora gusohora inshuro nyinshi mu mubonano umwe mbere y'uko basohora bwa nyuma. Biterwa n'ubuhanga bw'umugabo mu gushimisha umugore(nko kumenya gutinda gusohora)n'akamenyero umugore afite ko kubikora kuko bigomba kwigwa.
Komera cyane.
Muraho Fifi, murisanga rwose. Gusohora k'umugore gutandukanye n'ukw'abagabo. Iyo umugore asohoye biba bisa no kunyara( hari amazi asohoka aturuka muri myanya yabugenewe iri imbere mu gituba ) Umukobwa ashobora gushyukwa akiri isugi c'est normal gushyukwa biterwa no kwifuza guhuza igitsina uwo ari we wese rero ubyifuje arashyukwa nubwo yaba ari isugi.
Ku nkuru zirambuye soma izi nkuru nakuye ku IGITUBA.ORG
Soma birambuye
GUSOHORA KW'ABAGORE
GUSOHORA KW'ABAGOREIbiba ku bagabo bagiye gusohora ni byo biba ku bagore uretse ko ku bagore-imoko zishyukwa cyane zikabyimba-rugongo irashyukwa igakomera cyane ku buryo irushaho kugaragara(ikamera nk'imboro yashyutswe)-imitsi yose yo mu kiziba cy'inda iratumba-imigoma y'imbere mu gituba iratumba-igituba cyose mo imbere cyirabyimba kandi kikiyegeranya cyane-nyababyeyi iranyeganyega igahindura ho gato umwanya wayoIgituba kigenda kifunga kirekura kimwe n'ibindi bice by'umubiri ku buryo umugore yumva uburyohe bwinshi mu gitsina bushobora kumara amasegonda runaka. Ariko ku mugore icyi gihe cy'uburyohe bwinshi gishobora kumara iminota igereranyije. Iyo umugore asohoye hari amazi aza aturutse mu gituba.HARI AHANTU HABIRI HASHOBORA GUFASHA UMUGORE GUSOHORABiterwa n'umugore. Hari abagore byorohera gusohora hakoreshejwe rugongo hari n'abandi byorohera gusohora imbere mu gituba; usibye ko akenshi rugongo ariyo igira akamaro kanini. Ibyo ari byo byose abantu baratandukanye, ibi biganiro ni byo kukwereka muri rusange uko ibintu bimeze. Icyangombwa ni uko ababikora bahitamo uburyo bubabereye kandi bubashimisha.UMUGORE ASHOBORA GUSOHORA INSHURO ZIRENZE IMWE MU MUBONANO UMWEAbagore bashobora gusohora inshuro nyinshi mu mubonano umwe mbere y'uko basohora bwa nyuma. Biterwa n'ubuhanga bw'umugabo mu gushimisha umugore(nko kumenya gutinda gusohora)n'akamenyero umugore afite ko kubikora kuko bigomba kwigwa.
Komera cyane.
Subscribe to: Post Comments (Atom)


text:
Mwubahe Uwiteka mwa bera be mwe, kuko abamwubaha batagira icyo bakena. Imigunzu y’intare ibasha gukena no gusonza, ariko abashaka Uwiteka ntibazagira icyiza bakena -Zaburi 34:10-11
Ni iby’ ingenzi ko twita kumyumvire, uwizera Imana izamwitaho kandi imuhe byose akeneye kandi bimukwiye. Iri ni isezerano Imana iduha ibinyujije mu byanditswe ariko kamere ya yo ni uko igaburira abana ba yo kandi ikabaha ibyo bakennye, ni na yo mpamvu mu Isezerano rya kera hari Umuheburayo wayise Yehovayire bishatse kuvuga mu Kinyarwanda ko ari Imana idukenura ibyo dukennye[Iduha].
Nta kintu na kimwe Imana idashoboye kuduha, iradukunda kandi itwitaho cyane. Iyo tuyikunze kandi tukemera kugerageza kugendera mu nzira za yo, nta kabuza Imana iduha ibyo dukeneye kuko nta wundi yemera gusangiza umugisha keretse abana ba yo.
Wihangayika Yesu Kristo azi ibyo ukeneye!


text:
Akarere ka Musanze karacyakomerewe n’ikibazo cya Nyakatsi
Mu gihe hirya no hino hari abavuga ko ikibazo cya Nyakatsi bagenda barushaho kugisezerera, mu karere ka Musanze ho kiracyabakomereye. Mu nama y’abafatanyabikorwa b’akarere ka Musanze (Joint Action More...
RDB yateye inkunga igera kuri miliyoni 19 imirenge itatu yo muri Burera
Ikigo cy’igihugu cy’iterambere (RDB) cyagenye inkunga igera kuri miliyoni 19 imirenge itatu yo mu karere ka Burera azayifasha kuzuza neza amazu y’abavuye muri nyakatsi. Uwambajemariya Florence More...
Burera: Gutura mu makoro bidindiza imirimo yo kubakira abavuye muri nyakatsi
Umuyobozi w’akarere ka Burera aratangaza ko kuba hari amwe mu mazu y’abavuye muri nyakatsi bo muri ako karere ataruzura neza ngo ni uko aho yubatse bigoye kubona ibikoresho byo kuyubaka ngo yuzure. More...
Ngororero: Akarere kabaye intangarugero mu guca nyakatsi-Brig. Gen. Jacques Musemakweli
Muri gahunda bafite yo kuzenguruka hirya no hino mu gihugu bareba uko uturere duhagaze muri gahunda yo kurwanya nyakatsi, abagize itsinda ry’igihugu ryashinzwe kurwanya nyakatsi bayobowe na brigadier General More...
Rubavu irashimwa ko yaranduye nyakatsi burundu
Akarere ka Rubavu karashimwa kuba kararanduye nyakatsi burundu kandi bakaba barayiranduye bivuye mu mikoro y’abaturage n’akarere. Ibi ni ibyashimangiwe na Brigadier Général Jacques Musemakweli More...


text:
Rwanda : Kuki Kagame ahoza intambara mu kanwa ? Arikanga iki ?
Perezida Paul Kagame yasabye urubyiruko guharanira amahitamo mazima, avuga ko n’iyo amahitamo yabasaba byinshi ariko nabo hari ibyo bazungukiramo, cyane ko bakwiriye kuba abantu bakomeye.
Umukuru w’Igihugu yabigarutseho kuwa Mbere tariki 27 Kamena, mu kiganiro yagiranye n’urubyiruko ruhagarariye abandi kuva ku Murenge kugeza ku rwego rw’igihugu, n’uruhagarariye indi miryango y’urubyiruko mu Mujyi wa Kigali. Ni urubyiruko rugera ku 2000, ubwo hasozwaga Itorero ry’urubyiruko ‘Inkomezamihigo’, rwari rumaze ibyumweu bibiri mu Karere ka Huye mu Ntara y’Amajyepfo.
Umukuru w’igihugu yagize ati “Icyo nakwifuriza u Rwanda, icyo nabasaba ni ukugira amahitamo amwe akwiye. Amahitamo adusaba byinshi ariko muri ibyo byinshi tukabonamo byinshi birenzeho. Kandi ndatekereza ko ariho tugomba kuba, tugomba kuba abantu bakomeye kandi mwitegure gukora icyo byasaba cyose. Nimushaka kurwana, tuzarwana. Nimushaka amahoro, ubwo muri kumwe nanjye, ndi kumwe namwe.”
Perezida Kagame yasabye urubyiruko kwirinda abashobora kurushukisha ibindi byiza birenze kubaho nk’Umunyarwanda, ahubwo bakigirira icyizere. Yakomeje agira ati ‘‘Mujye mugira kwiyizera, Imana yaturemye twese kimwe, ntabwo yaremye abantu bamwe ngo ibahe ubushobozi butandukanye n’ubwacu, keretse iyo tutabyibonamo cyangwa tutabyumva, ku buryo abantu bahora bari hejuru y’abandi bababwira, babatunga agatoki.’’
Perezida Kagame kandi yabahaye umwanya bamugezaho bimwe mu bibazo bikibangamiye urubyiruko, aho yavuze ko akeneye kubona urubyiruko rufite inyota yo gutanga umusanzu mu iterambere ry’igihugu.
Source : igihe


text:
mer.
22
déc.
2010
ISOMO RYA MBERE
Isomo ryo mu gitabo cy’Umuhanuzi lzayi (lz 7, 10-16)
Uhoraho yohereza umuhanuzi lzayi 10kubwira umwami , Akhazi ati 11« Saba Uhoraho, Imana yawe, aguhe ikimenyetso cyaba icyo hasi ikuzimu, cyangwa se icyo hejuru mu kirere.» 12Akhazi arasubiza ati «Nta cyo nsabye, kandi sinshaka no kwinja Uhoraho. » 10. 13Nuko Izayi aravuga ati «Tega amatwi rero, muryango wa Dawudi! Mbese ntibibahagije kunaniza abantu, kugira ngo mube mutangiye no kunaniza Imana yanjye? 14Noneho rero ni Nyagasani ubwe uzabihera ikimenyetso: Dore ngaha umwari asamye inda, akazabyara umuhungu, maze akazamwita Emanuweli. 15 Azatungwa n’amata y’ikivuguto n’ubuki, kugira ngo azabashe kwanga ikibi agahitamo icyiza. 16Na mbere y’uko uwo mwana azabasha kwanga ikibi agahitamo icyiza, ibihugu by’abo bami bombi utinya bizaba bitakivugwa. »
ZABURI (Zab 24 (23),1-2, 34b, 5-6)
Inyik/ Uhoraho naze, umwami wuje ikuzo!
Isi ni iy’Uhoraho hamwe n’ibiyirimo,
yose ni iye hamwe n’ibiyituyeho byose.
Ni we wayitendetse hejuru y’ inyanja,
Anayitereka hejuru y’inzuzi ubutayegayega.
Ni nde uzazamuka ku musozi w’Uhoraho,
Maze agahagarara ahantu he hatagatifu ?
Ni ufite ibiganza bidacumura n’umutima usukuye,
ntararikire na busa ibintu by’amahomvu.
Uwo azabona umugisha w’Uhoraho,
N’ubutungane bukomoka ku Mana umukiza we.
Bene abo nibo bagize ubwoko bw’abamushaka,
bagashakashaka uruhanga rwawe, Mana ya Yakobo.
IBANGONDIRIMBO RIBANZIRIZA IVANJILI
Alleluya Alleluya.
Ngwino, Rufunguzo rwo kwa Dawudi!
Wowe ukingura amarembo y’lngoma y’ijuru,
uvane mu buroko abaheranywe n’umwijima.
Alleluya.
IVANJILI
+ Amagambo yo mu lvanjili ntagatifu uko yanditswe na Luka (Lk 1,26-38 )
26Hashize amezi atandatu Elizabeti asamye inda, Malayika Gaburiyeli atumwa n’lmana mu mugi wo mu Galileya witwa Nazareti, 27ku mukobwa w’isugi wari warasabwe n’umusore witwa Yozefu, wo mu muryango wa Dawudi ; uwo mukobwa yitwaga Mariya. 28Malayika aza iwabo aramubwira ati «Ndakuramutsa mutoni w’Imana ; Nyagasani ari kumwe nawe. » 29Yumvise ayo magambo arikanga, yibaza icyo iyo ndamutso ivuga. 30Malayika aramubwira ati «Wigira ubwoba Mariya, kuko wagize ubutoni ku Mana. 31Dore ugiye gusama inda, ukazabyara umuhungu, maze ukazamwita izina rya Yezu. 32Azaba umuntu ukomeye, kandi bazamwita mwene Nyirijuru. Nyagasani lmana azamwegurira , ingoma ya se Dawudi ; 33azategeka umuryango wa Yakobo ubuziraherezo, ingoma ye ntizashira.»
34Nuko Mariya abwira Malayika ati « lbyo bizashoboka bite kandi nta mugabo mfite ? » 35Malayika aramusubiza ati «Roho Mutagatifu azakumanukiraho, maze ububasha bwa Nyirijuru bukubundikire mu gicucu cye, ndetse ugiye kuvuka azaba intungane kandi azitwa Umwana w’lmana. 36Dore Elizabeti mwene wanyu na we yasamiye mu zabukuru; uku kwezi ni ukwa gatandatu kandi ubundi yitwaga ingumba, 37koko nta kinanira Imana.» 38Mariya aravuga ati « Ndi umuja wa Nyagasani; byose bimbeho nk’uko ubivuze.» Nuko Malayika amusiga aho aragenda.


text:
Maze iminsi nkurikirana ibibera mu Matorero menshi hirya no hino, ibitangazwa mu binyamakuru ndetse n’ubuzima bwa buri munsi bw’abakristo. Nyuma yo kwitegereza no kugenzura nasanze abantu benshi ari abakurikiye ibitangaza, abakurikiye "imigati".
Kubera kumenya ibyo abantu bashaka, bamwe mu bakozi b’Imana bageze aho bamamaza impano umuntu yibaza niba banazifite koko. Hano mu Rwanda kimwe n’ahandi, ntibigitangaza kumva imvugo ngo "umukozi ukora ibitangaza hano". Amagambo agira ati" Ngwino wakire igitangaza cyawe".."ntucikwe n’umugisha wo gutahana igitangaza".
Mperutse kuganira n’umuktisto arambwira ngo Pastor ndambiwe kumva abavugabutumwa ba "Pokeya". Iri ni ijambo ry’igiswahili risobanura ngo "Akira", "take it" mu cyongereza, cyangwa "Recois" mu gifaransa. Atariko ikibabaje n’uko aribo benshi. Bageze no kuri za what’s up group, internet, bafunguye amatorero mu midugugudu dutuyemo,...Nta gihugu batarimo!
Amaze kumbwira ayo magambo numvise mbabaye. Ntekereza ku mpamvu ibitangaza by’Imana byahindutse ikibazo aho kuba igisubizo. Cyane cyane ko Yesu yavuze ngo ibitangaza bizagenda n’abizera.
Nasanze izi mpamvu ari zimwe mu zateye ikibazo:
1) Abakora ibitangaza muri iki gihe si benshi. Abenshi bavuga ibitariho.
2) Bake bakoreshwa n’Imana mu mpano y’ibitangaza, ntibazwi kuko batiyamamaza. Ubuzima babayeho ntibubemerera kubigendera no kubyigamba mu ruhame!
3) Hari aho impano y’ibitangaza yigeze kuba ariko idaheruka nyamara yakomeza kwamamazwa kubw’inyungu zo kugumana abakiriya!
4) Hari abo impano y’ibitangaza yaviriyemo gupfa mu mwuka basigarana impano itagira imbuto, ubwibone, no kwigira ibitangaza!
5) Gukoresha nabi impano kwateye inkomeri ninshi aho kuvura abakomeretse! Urugero: Abantu bamazweho imitungo mu izina ryo kugura ibitangaza bifuza!
Nyamara aho kwiruka inyuma y’ibitangaza ni ngombwa kumenya ko igitangaza ufite, icyo ugendana kiruta icyo wiruka inyuma.
Reka nkwibutse bimwe:
wari umupfu uzize ibyaha none wagizwe muzima muri Yesu (warazutse),
wari umwanzi w’Imana uhinduka umukunzi n’umwana mu rugo,
utuwemo n’Umwuka w’Imana,
wahawe ubugingo buhoraho utabukoreye.... Mbega ibitangaza!
Mbese wari ukibyibuka? Sigaho kwiruka inyuma y’abakwizeza ibitangaza ubwabo badaca iryera! Kuba ubwabo batabifite nabo ntibiyanze. Iyo migisha bakwizeza niwitegereza urasanga nabo bayishaka barayibuze!
Komeza icyo wahawe kuko biruta kure ibyo urarikira!
Dr. Fidèle Masengo, Foursquare Church Kimironko masengof@yahoo.fr


text:
Ngoma:Guhuza ubutaka no gutura mu midugudu byabahinduriye ubuzima
Abatuye mu Karere ka Ngoma bishimira ko gahunda yo gutura mu midugudu yatumye ubutaka buhingwamo bwiyongera, umusaruro uratubuka.
Aba baturage basanzwe batunzwe n’ubuhinzi, bavuga ko ubutaka bari batuyemo batatanye bwahujwe nyuma yo gutuzwa mu midugudu.
Ubu ngo bahingamo ibigori n’ibishyimbo kandi umusaruro wabaye mwinshi, kuko bahinga ku butaka bwera kandi bunini.
Kazura Jean utuye mu Mudugudu wa Amabumba mu kagali ka Kinyonzo Umurenge wa Kazo, avuga ko ubu bari gutera imbere kuko n’ibikorwa remezo biri kubageraho ku buryo bworoshye kuko begeranye.
Yagize ati” Njye mpinga ku gice cya hegitari ariko nasaruyemo ibigori bigera kuri toni mu gihembwe cy’ihinga giheruka, binyinjiriza asaga 200,000Frw.
Nkihatuye nahahingaga ibishyimbo gusa, nkabasha kubona umusaruro ufite agaciro ka 5000Frw mu ihinga rimwe.”
Akomeza avuga ko kuva mu 1997 batuzwa ku midugudu ubuzima bwabo bumaze guhinduka kuburyo bugaragara, kuko amafaranga bakura mu buhinzi, yabafashije mu kwiteza imbere.
Ati” Ubu abenshi bamaze kwigurira inka, baracana amashanayarazi ava ku mirasire y’izuba, abana bariga, twambara neza, mbega tubona bitandukanye na mbere, kuko iyo uba mu mudugudu n’imyumvire irahinduka kubera guturana n’abandi.”
Ibi bishimangirwa na Uwitonze Jean de Dieu nawe utuye muri uyu mudugudu, uvuga ko iterambere rikomeje kubasatira kandi bazarushaho gutera imbere kuko basenyera umugozi umwe nk’abaturanyi
Umuyobozi wungirije w’Akarere ka Ngoma ushinzwe iterambere ry’ubukungu Rwiririza JMV,avuga ko aka karere kaza ku isonga mu gutura ku midugudu aho kageze kuri 98% batuye ku midugudu.


text:
mar.
02
nov.
2010
Mu gitabo cy’ubuhanga, turasangamo amagambo agaragaza uko Uhoraho ateye na kamere ye nyirizina: Ni “ugirira bose impuhwe kuko ashobora byose. Yirengagiza ibyaha by’abantu agira ngo babone kwisubiraho”. Ntahutiraho ngo aduhutaze cyangwa se ngo atubwirane igikabwe n’uburakari kuko azi gutandukanya icyaha n’umunyabyaha. Uhoraho aturebesha amaso yuje impuhwe n’imbabazi, akishimira kuduhobeza impuhwe ze iyo tumusanze tumwizeye kandi tumusaba imbabazi z’ibibi tubamo.
Uhoraho ni “Ukunda ibiremwa byose kandi nta na kimwe ahigika mu byo yaremye, kuko iyo agira icyo yanga muri byo ntiyari kwirirwa akirema”. Twese turi akataraboneka imbere y’Uhoraho, yaturemye adusesuraho ikuzo maze atugira indangamirwa. Ibi rero twari dukwiye kubimenya no kubyitaho, tugahora twiyibutsa ko uko Uhoraho yanyambitse ikirezi, ari nako yacyambitse buri wese, uwo duhura, uwo dukorana. Ibi tubyumvise, byatuma tubana neza maze tukamenya ko kuubaha ibirezi by’Imana, ari ukubaha Imana ubwayo.
2. Mu ibaruwa Pawulo yandikiye abanyatesaloniki, aratwigisha isengesho tugomba gusabira abandi aho kubavuma no kubabonamo abadashobotse. Pawulo ati: bavandimwe,“tubasabira iteka kugira ngo Imana yacu ibahe gutunganya ibyo yabatoreye, kandi ngo ku bubasha bwayo ibahe gukora ibyiza byose mwiyemeje, mugire n’ukwemera kwigaragaza mu bikorwa”. Pawulo aratwibutsa ko tugomba gusabira abandi gukora neza no guharanira ko ukwemera kwabo kwaba ukwemera guhamye, kutari uguhera k’umunwa gusa nyamara ntikumanuke ngo kugere no mu mutima. Iyo twemeye atari ugukurikira abandi gusa, bituma duharanira kuba koko abambari ba Kristu, bityo ntidukangwe n’ibihita, ngo duhagarike imitima cyangwa se ngo ducikemo igikuba. Icyo Yezu atwifuzaho, ni ukumwemera gusa tukamenya ko twapfa, twabaho, turi abe.
3. Ivanjili iratwereka ukuntu ubushake buyobowe n’ukwemera bigera ku bitangaza: Zakewusi wari umutware w’abasoresha akaba n’umukungu yashakaga kubona Yezu uwo ari we ariko ntiyabishobora, kubera imbaga y’abantu kandi akaba yari mugufi.Yezu ikimushishikaje mi umutima ushaka, ni umutima uhihibikanira kumubona no kumutumira i we. Iyo bimeze bityo, ntagishobora kudukumira. Haba ikivunge cy’abantu, byaba ubugufi cyangwa se izindi mbogamizi, ntibishobora kutubuza kubona no kumva uwo umutima ugwaho. Yezu ntiyifuza ko tumukorera ibihambaye, ntiyifuza ko tumushyira amaturo y’agaciro gahambaye. Icyo yifuza ni ukumushyira ugushaka kwacu, ni ukumushyira ibyishimo byacu, tukamutumira iwacu ariko twiyemeza kugendera mu kuri no mu butabera: “Mwigisha, kimwe cya kabiri cy’ibyo ntunze ngihaye abakene; niba kandi hari uwo nahuguje, ndamusubiza ibye incuro enye”. Yezu azirana n’uburyarya n’ubuhemu kuko iyo duhemutse tuba tubigiriye ikirezi cye yiremeye kandi akunda. Twese turi abana ba Abrahamu, niyo mpamvu impuhwe z’Imana duhabwa kubera urukundo, zari zikwiye gutuma dusubiza agatima impembero maze tukaba twakwibaza tuti: “ndi nde? Uriya se we ninde kandi mubaniye nte?
Tujye duhora tuzirikana aya magambo ya zab.145 maze tuyagire ayacu: “Uhoraho ni umunyampuhwe n’umunyaneza,
Atinda kurakara kandi akagira urugwiro.
Uhoraho agirira bose ibambe,
maze imbabazi ze zigasakara ku biremwa bye byose”.